qundao/data-zh-poetry huggingface dataset:
摸鱼儿
作者：朱彝尊
朝代：清

粉墙青虬檐百尺，一条天色催暮。洛妃偶值无人见，相送袜尘微步。教且住。携玉手潜得莫惹冰苔仆。芳心暗诉。认香雾长鬟边，好风衣上，分付断魂语。双栖燕，岁岁花时飞度。阿谁花底催去。十年镜里樊川雪，空袅茶烟千缕。离梦苦。浑不省锁香金箧归何处。小池枯树。算只有当时，一丸冷月，犹照夜深路。
摸鱼儿·粉墙青虯檐百尺
作者：朱彝尊
朝代：清

粉墙青虯檐百尺，一条天色催暮。
洛妃偶值无人见，相送袜尘微步。
教且住。
携玉手潜得莫惹冰苔仆。
芳心暗诉。
认香雾长鬟边，好风衣上，分付断魂语。
双栖燕，岁岁花时飞度。
阿谁花底催去。
十年镜里樊川雪，空袅茶烟千缕。
离梦苦。
浑不省锁香金箧归何处。
小池枯树。
算只有当时，一丸冷月，犹照夜深路。
摸鱼儿·鸭
作者：朱彝尊
朝代：清
体裁：词

任方塘、群游孤泛，爱它不染泥滓。避人才见惊飞去，又早纷纷低坠。堪妒是，曾消受、夜深每并鸳鸯翅。竹弓漫试，对黑白分明，栏边斗罢，芳草一茸翠。扬澜好，两桨吴船小嘴，采莲人弄烟水。晚来笑把红裙裹，触损冷花浓蕊。归也未。正一色、秋江滟滟波千里。移来帘底，铸就小炉熏，屏帷深处，长傍绣衾睡。
摸鱼子·同青士重访晋贤。时书楼落成，订词综付雕刻，有怀周士、季青在吴兴
作者：朱彝尊
朝代：清
体裁：词

小舟纡、梧桐乡里，重来花已三度。主人一笑还开径。树蕙滋兰无数。留客住。讶二仲、依然未改当年侣。别裁乐府。谱渔笛蘋洲，从今不按，旧日草堂句。东园好，百尺高楼容与。绿窗多少云雾。腾觚飞爵须吾辈，礼法由来无取。相尔汝。但只隔、贤兄令弟添离绪。来朝唤渡。认酒幔春桥，茶樯夜栅，便访五亭去。
摸鱼子·寄龚蘅圃
作者：朱彝尊
朝代：清
体裁：词

玉玲珑、阁前松石，经过朱夏曾抚。主人直待秋期近，金粟满庭香雨。新乐府。早和遍、蘋洲笛谱筼房句。竹垞小住，笑我若归时，留君烂醉，十日不教去。西堂冷，孔翠应凋锦羽。鹿麑高下腾距。红泥亭子方池外，深径共谁延伫，岁既暮。想皖口鲟鱼，又好沾犀箸。粉云风絮。定吹到山楼，丛梅冻雀，把盏旧吟处。
摸鱼子·莼
作者：朱彝尊
朝代：清
体裁：词

记湘湖、旧曾游处，鸭头新涨初酦。越娃短艇乌篷小，镜里千丝萦发。柔橹拨。绊荇带、荷钱一样青难割。波余影末。爱乍掐春纤，盛盆宛似、戢戢小鱼活。西泠水，濯取凝脂齐脱。白银钗股同滑。蜀姜楚豉调应好，不数韭芽如蕨。烟渚阔。任吹老西风，若个扁舟发。乡心未遏。想别后三潭，龟髯雉纼，冷浸几秋月。
摸鱼子·赠吴天章
作者：朱彝尊
朝代：清
体裁：词

爱莲洋、无多行卷，才华直恁明秀。纷纷日下柴车至，逸藻吴郎希有。李十九。惯把汝、诗篇三载藏怀袖。今秋邂逅。便访我城东，凉波残月，晓度玉河柳。交期合，不在时时握手。倾心偶共杯酒。六街听倦鼕鼕鼓，颇厌征衣尘垢。残雪后。待驱马卢沟，转入孤山口。苍厓若臼。伴翠竹黄梅，香林守岁，清兴尔能否。
摸鱼子·送魏禹平还魏塘
作者：朱彝尊
朝代：清
体裁：词

一身藏、万人海里，姓名慵注官簿。秋深门巷堪罗雀，只共酒徒为伍。君又去。认百叠、寒山似线乡关路。冰霜最苦。盼到得江南，平波断岸，犹及冷枫舞。竹林伴，依旧攀嵇交吕。笛家琴调萧谱。燕台纵有寻春约，忍负镜边眉妩。君且住。算我便、归迟定不过阑暑。高荷大芋。待缚个茅亭，能来夜话，同听纸窗雨。
摸鱼子·题徐电发枫江渔父图
作者：朱彝尊
朝代：清
体裁：词

怪烟波、钓徒乡里，罟师如许青鬓。浮家尚载闲书卷，那得身名全隐。看一瞬。把文赋、诗篇乐府都经进。披图暗哂。怕白水捞虾，红阑斗鸭，与尔便无分。扁舟在，蓑笠纶竿未损。搅人此日方寸。清江几曲枫林下，多少鲈鱼荻笋。归梦准。挂十幅蒲帆，第四桥能认。瓶中宿酝。算八测塘边，三高祠下，让我醉眠稳。
摸鱼子·题李武曾灌园图
作者：朱彝尊
朝代：清
体裁：词

护笆篱、几层茅屋，为园期占三亩。芦帘纸阁安排易，更要药垆茶臼。溪雨后。须记取、上番移竹春栽柳。扁舟计就。算夜韭辰瓜，白盐赤米，一饭尽糊口。高堂健，笑御潘舆永昼。好花随意簪首。疏泉帖石闲行处，种树僰童都有。怅别久。对图画、沉吟转觉难分手。客来寻否。判踏也门边，系船渚尾，唤我作邻叟。
摸鱼子·题王咸中石坞山房图
作者：朱彝尊
朝代：清
体裁：词

最撩人、东华尘土，骑驴蹩躠还住。酒徒幸有王郎在，更喜钝翁无恙。倾宿酿。话黛色尧峰，灯下吴音两。清诗迭唱。画十里山容，茅堂石坞，隐隐露薇帐。南归好，仿佛高居仙掌。栖贫尽自萧放。解兰焚芰非吾事，只是海怀霞想。春水涨。趁三月桃花，也拟浮轻舫。拖条竹杖。约烧笋林香，焙茶风细，来问五湖长。
放言五首·其一
作者：朱彝尊
朝代：清
体裁：六言诗

长门卖赋司马，秦市悬书吕韦。吾生恨不能早，手载其金以归。
放言五首·其三
作者：朱彝尊
朝代：清
体裁：六言诗

高士南州磨镜，大夫吴市吹箫。男儿不妨混迹，何用匡居寂寥。
放言五首·其二
作者：朱彝尊
朝代：清
体裁：六言诗

步兵真成老卒，德祖亦是小儿。功名竖子先遂，诗赋壮夫不为。
放言五首·其五
作者：朱彝尊
朝代：清
体裁：六言诗

种南山一顷豆，瞻西畴三径松。耕桑若得数亩，吾岂不如老农。
放言五首·其四
作者：朱彝尊
朝代：清
体裁：六言诗

为文思以冢葬，对客宁将砚焚。当年必无钟子，后世定有扬云。
敷文书院联
作者：朱彝尊
朝代：清
体裁：联

入则孝，出则弟，守先王之道，以待后学；颂其诗，读其书，友天下之士，尚论古人。
文丞相祠
作者：朱彝尊
朝代：清
体裁：五言律诗

尚忆文丞相，当年此誓师。计成犹转战，事去祗题诗。竹柏空祠屋，牲牢尚岁时。鸱夷他日恨，异代有同悲。
斋中读书
作者：朱彝尊
朝代：清

周官掌三《易》，以通天下志。卦名或不齐，旅占本一致。岂有先后天，？离异方位。斯言伪且坚，足以乱神智。演为方圆图，申以河洛义。仪象卦已陈，相错六十四。图中迭相生，十六三十二。请问安乐翁，正名名焉寄。太极非有象，一元气浑沦。阴阳至精数，义由道士伸。列图自下上，三五理具陈。番番希夷叟，以此勒贞珉。元公一丁倒，遂为席上珍。后来费朱陆，往复辞纷纶。仲尼不可作，谁与别伪真。《书》名达四方，掌之周外史。曷言乎书名，毋乃小序是。马郑注《漆经》，大义已及此。古文虽未见，序先畅厥旨。云何宋诸儒，深文共排毁。吾闻《国史》言，序《书》自孔子。哀哉秦火后，未亡亦仅尔。苟属圣人言，亦当存其似。不见小戴文，《礼》家以取士。何独《诗》《书》序，攻者后先起。九畴一五行，《洪范》义先具。伯鲧一汩陈，维帝乃震怒。启贤能继禹，天罚行有扈。桑门易地风，其说本舛互。奈何洛下儒，侮圣不知惧。用三革其二，变一成百牾。既与《洪范》殊，宁免彝伦斁。百世而可欺，君子亦有恶。孔门善说《诗》，子云商起予。流传大小毛，授受大小《序》。纵有齐鲁韩，见之色斯阻。夹漈一后生，攻以烈火炬。先儒误听信，凿枘生龃鼯。微言忽中绝，大义不复举。闻人左丘明，著书秦相吕。其言虽近诬，其事颇足取。国侨赋《褰裳》，晋为退师旅。《木瓜》美齐桓，情岂系男女。诗教厚人伦，诲淫何独许。可怪上蔡师，为力亦太钜。芟弃郑卫篇，窜改《雅》《颂》所。谁为辨异同，复遵笺传语。男女一相悦，情迫莫自持。不闻《桑中》契，先以定情诗。国史明得失，輶轩别醇疵。如何历郑卫，专录淫人辞。鸡鸣风雨夜，奔者亦可危。执袪遵大路，岂不畏人知。丘中有麻麦，两雄共一雌。双双李树下，宁免相诟訾。立言讵可训，说者宜再思。无邪尼父教，用告童子师。《诗》亡王迹熄，百国有《春秋》。鲁叟乃笔削，宝书肆旁搜。晋《乘》楚《梼杌》，郑志亦见收。斯为天子事，邦国合九州。大书王正月，恐疑于孟陬。胡氏逞私智，谓以夏冠周。岂其一布衣，斧钺威诸侯。美恶同其辞，此言尤谬悠。当其在讲幄，君臣意绸缪。经义月经进，讽谏同转辀。是时十将存，可复二帝仇。奈何戒黩武，惟知安是偷。得毋桧所荐，知己士当酬。流传误后学，乖舛难悉纠。曷不废其书，述事准左丘。素王六经外，《论语》其总龟。纪者六十四，义取《春秋》辞。同门有不善，一一具书之。由求予亢寮，言失不可追。揆诸朋友义，情得徇其私。宁形弟子短，但以尊先师。试观孟子徒，克丑亦若斯。后儒不晓事，吹毛务求疵。倡论辍从祀，平反者为谁。不若乡愿人，非刺无可施。瞽宗祀此辈，众口庶不訾。吾思屋上乌，爱由丈人推。云何七十子，一眚罢其祠。何年复旧典，俎豆敕有司。汉士守一经，其义或駮舛。真儒起北海，卓哉郑司农。博综六艺旨，叩之等木钟。于时内外学，罔不罗心胸。用以释仪象，明堂暨辟雍。初非尚怪异，专一谭鱼龙。至于五帝名，亦惟祀典从。德业既日尊，弟子争扳逢。黄巾拜车下，后儒翻不容。一朝辍栗主，俎豆何由供。嗟彼黎丘鬼，乃以祀瞽宗。秦延君说《书》，敷文太支蔓。《尧典》仅一篇，为言且三万。博士卖骑驴，亦费三纸券。吾思吉人辞，终与躁人远。辞苟足以达，其义自缱绻。勿徇买菜求，第抒心所愿。不见陆士衡，才多反为患。诗篇虽小技，其源本经史。必也万卷储，始足供驱使。别材非关学，严叟不晓事。顾令空疏人，著录多弟子。开口效杨陆，唐音总不齿。吾观赵宋来，诸家匪一体。东都导其源，南渡逸其轨。纷纷流派别，往往近粗鄙。群公皆贤豪，岂尽昧厥旨。良由陈言众，蹈袭乃深耻。云何今也愚，惟践形迹似。譬诸艻蔗甘，舍浆啖渣滓。斯言勿用笑，庶无乖义始。群雅日凋谢，后起靡有涯。奇觚累百人，各自名其家。吾衰尚有志，道古闲诐邪。有明三百祀，揽秀披春华。青田与青丘，二美洵无瑕。吾乡数程贝，双珠握灵蛇。自从永宣来，其辞正且葩。洎乎嘉靖季，七子言何夸。钩金纵可拣，莫披黄河沙。一咻众楚和，是后尤卑哇。先公闻鴃舌，顿生亡国嗟。吾欲返正始，助我者谁邪。
斋中读书·其一
作者：朱彝尊
朝代：清

周官掌三《易》，以通天下志。卦名或不齐，旅占本一致。岂有先后天，？离异方位。斯言伪且坚，足以乱神智。演为方圆图，申以河洛义。仪象卦已陈，相错六十四。图中迭相生，十六三十二。请问安乐翁，正名名焉寄。
斋中读书·其一
作者：朱彝尊
朝代：清

周官掌三《易》，以通天下志。卦名或不齐，旅占本一致。岂有先后天，𠇗离异方位。斯言伪且坚，足以乱神智。演为方圆图，申以河洛义。仪象卦已陈，相错六十四。图中迭相生，十六三十二。请问安乐翁，正名名焉寄。
斋中读书·其七
作者：朱彝尊
朝代：清

《诗》亡王迹熄，百国有《春秋》。鲁叟乃笔削，宝书肆旁搜。晋《乘》楚《梼杌》，郑志亦见收。斯为天子事，邦国合九州。大书王正月，恐疑于孟陬。胡氏逞私智，谓以夏冠周。岂其一布衣，斧钺威诸侯。美恶同其辞，此言尤谬悠。当其在讲幄，君臣意绸缪。经义月经进，讽谏同转辀。是时十将存，可复二帝仇。奈何戒黩武，惟知安是偷。得毋桧所荐，知己士当酬。流传误后学，乖舛难悉纠。曷不废其书，述事准左丘。
斋中读书·其九
作者：朱彝尊
朝代：清

汉士守一经，其义或駮舛。真儒起北海，卓哉郑司农。博综六艺旨，叩之等木钟。于时内外学，罔不罗心胸。用以释仪象，明堂暨辟雍。初非尚怪异，专一谭鱼龙。至于五帝名，亦惟祀典从。德业既日尊，弟子争扳逢。黄巾拜车下，后儒翻不容。一朝辍栗主，俎豆何由供。嗟彼黎丘鬼，乃以祀瞽宗。
斋中读书·其五
作者：朱彝尊
朝代：清

孔门善说《诗》，子云商起予。流传大小毛，授受大小《序》。纵有齐鲁韩，见之色斯阻。夹漈一后生，攻以烈火炬。先儒误听信，凿枘生龃鼯。微言忽中绝，大义不复举。闻人左丘明，著书秦相吕。其言虽近诬，其事颇足取。国侨赋《褰裳》，晋为退师旅。《木瓜》美齐桓，情岂系男女。诗教厚人伦，诲淫何独许。可怪上蔡师，为力亦太钜。芟弃郑卫篇，窜改《雅》《颂》所。谁为辨异同，复遵笺传语。
斋中读书·其十二
作者：朱彝尊
朝代：清

群雅日凋谢，后起靡有涯。奇觚累百人，各自名其家。吾衰尚有志，道古闲诐邪。有明三百祀，揽秀披春华。青田与青丘，二美洵无瑕。吾乡数程贝，双珠握灵蛇。自从永宣来，其辞正且葩。洎乎嘉靖季，七子言何夸。钩金纵可拣，莫披黄河沙。一咻众楚和，是后尤卑哇。先公闻鴃舌，顿生亡国嗟。吾欲返正始，助我者谁邪。
斋中读书·其四
作者：朱彝尊
朝代：清

九畴一五行，《洪范》义先具。伯鲧一汩陈，维帝乃震怒。启贤能继禹，天罚行有扈。桑门易地风，其说本舛互。奈何洛下儒，侮圣不知惧。用三革其二，变一成百牾。既与《洪范》殊，宁免彝伦斁。百世而可欺，君子亦有恶。
斋中读书十二首·其一
作者：朱彝尊
朝代：清
体裁：古风

周官掌三《易》，以通天下志。卦名或不齐，旅占本一致。岂有先后天，�离异方位。斯言伪且坚，足以乱神智。演为方圆图，申以河洛义。仪象卦已陈，相错六十四。图中迭相生，十六三十二。请问安乐翁，正名名焉寄。
斋中读书十二首·其七
作者：朱彝尊
朝代：清
体裁：古风

《诗》亡王迹熄，百国有《春秋》。鲁叟乃笔削，宝书肆旁搜。晋《乘》楚《梼杌》，郑志亦见收。斯为天子事，邦国合九州。大书王正月，恐疑于孟陬。胡氏逞私智，谓以夏冠周。岂其一布衣，斧钺威诸侯。美恶同其辞，此言尤谬悠。当其在讲幄，君臣意绸缪。经义月经进，讽谏同转辀。是时十将存，可复二帝雠。奈何戒黩武，惟知安是偷。得毋桧所荐，知已士当酬。流传误后学，乖舛难悉纠。曷不废其书，述事准左丘。
斋中读书十二首·其三
作者：朱彝尊
朝代：清
体裁：古风

《书》名达四方，掌之周外史。曷言乎书名，毋乃小序是。马郑注《漆经》，大义已及此。古文虽未见，序先畅厥旨。云何宋诸儒，深文共排毁。吾闻《国史》言，序《书》自孔子。哀哉秦火后，未亡亦仅尔。苟属圣人言，亦当存其似。不见小戴文，《礼》家以取士。何独《诗》《书》序，攻者后先起。
斋中读书十二首·其九
作者：朱彝尊
朝代：清
体裁：古风

汉士守一经，其义或駮蹖。真儒起北海，卓哉郑司农。博综六艺旨，叩之等木钟。于时内外学，罔不罗心胸。用以释仪象，明堂暨辟雍。初非尚怪异，专一谭鱼龙。至于五帝名，亦惟祀典从。德业既日尊，弟子争扳逢。黄巾拜车下，后儒翻不容。一朝辍栗主，俎豆何由供。嗟彼黎丘鬼，乃以祀瞽宗。
斋中读书十二首·其二
作者：朱彝尊
朝代：清
体裁：古风

太极非有象，一元气浑沦。阴阳至精数，义由道士伸。列图自下上，三五理具陈。番番希夷叟，以此勒贞珉。元公一丁倒，遂为席上珍。后来费朱陆，往复辞纷纶。仲尼不可作，谁与别伪真。
斋中读书十二首·其五
作者：朱彝尊
朝代：清
体裁：古风

孔门善说《诗》，子云商起予。流传大小毛，授受大小《序》。纵有齐鲁韩，见之色斯阻。夹漈一后生，攻以烈火炬。先儒误听信，凿枘生龃龉。微言忽中绝，大义不复举。闻人左丘明，著书秦相吕。其言虽近诬，其事颇足取。国侨赋《褰裳》，晋为退师旅。《木瓜》美齐桓，情岂系男女。诗教厚人伦，诲淫何独许。可怪上蔡师，为力亦太钜。芟弃郑卫篇，窜改雅颂所。谁为辨异同，复遵笺传语。
斋中读书十二首·其八
作者：朱彝尊
朝代：清
体裁：古风

素王六经外，《论语》其总龟。纪者六十四，义取《春秋》辞。同门有不善，一一具书之。由求予亢寮，言失不可追。揆诸朋友义，情得徇其私。宁形弟子短，但以尊先师。试观孟子徒，克丑亦若斯。后儒不晓事，吹毛务求疵。倡论辍从祀，平反者为谁。不若乡愿人，非刺无可施。瞽宗祀此辈，众口庶不訾。吾思屋上乌，爱由丈人推。云何七十子，一眚罢其祠。何年复旧典，俎豆敕有司。
斋中读书十二首·其六
作者：朱彝尊
朝代：清
体裁：古风

男女一相悦，情迫莫自持。不闻《桑中》契，先以定情诗。国史明得失，輶轩别醇疵。如何历郑卫，专录淫人辞。鸡鸣风雨夜，奔者亦可危。执袪遵大路，岂不畏人知。丘中有麻麦，两雄共一雌。双双李树下，宁免相诟訾。立言讵可训，说者宜再思。无邪尼父教，用告童子师。
斋中读书十二首·其十
作者：朱彝尊
朝代：清
体裁：古风

秦延君说《书》，敷文太支蔓。《尧典》仅一篇，为言且三万。博士卖骑驴，亦费三纸券。吾思吉人辞，终与躁人远。辞苟足以达，其义自缱绻。勿徇买菜求，第抒心所愿。不见陆士衡，才多反为患。
斋中读书十二首·其十一
作者：朱彝尊
朝代：清
体裁：古风

诗篇虽小技，其源本经史。必也万卷储，始足供驱使。别材非关学，严叟不晓事。顾令空疏人，著录多弟子。开口效杨陆，唐音总不齿。吾观赵宋来，诸家匪一体。东都导其源，南渡逸其轨。纷纷流派别，往往近粗鄙。群公皆贤豪，岂尽昧厥旨。良由陈言众，蹈袭乃深耻。云何今也愚，惟践形迹似。譬诸艻蔗甘，舍浆啖渣滓。斯言勿用笑，庶无乖义始。
斋中读书十二首·其十二
作者：朱彝尊
朝代：清
体裁：古风

群雅日凋谢，后起靡有涯。奇觚累白人，各自名其家。吾衰尚有志，道古闲诐邪。有明三百祀，揽秀披春华。青田与青丘，二美洵无瑕。吾乡数程贝，双珠握灵蛇。自从永宣来，其辞正且葩。洎乎嘉靖季，七子言何夸。钩金纵可拣，莫披黄河沙。一咻众楚和，是后尤卑哇。先公闻鴃舌，顿生亡国嗟。吾欲返正始，助我者谁邪。
斋中读书十二首·其四
作者：朱彝尊
朝代：清
体裁：古风

九畴一五行，《洪范》义先具。伯鲧一汨陈，维帝乃震怒。启贤能继禹，天罚行有扈。桑门易地风，其说本舛互。奈何洛下儒，侮圣不知惧。用三革其二，变一成百牾。既与《洪范》殊，宁免彝伦斁。百世而可欺，君子亦有恶。
斑鱼三十韵
作者：朱彝尊
朝代：清
体裁：古风

吾衰薄滋味，意不在粱肉。第苦藜苋羹，精力易消缩。以兹盘中馔，往往供水族。持螯疑蟛蜞，握鳣近蜪蝮。可怪鼋脂垂，生憎鲎尾矗。所欲庶其鱼，又无取乾鱐。河豚昔最嗜，恒用井华漉。尘远烹于庭，血去抉其目。刈楚然豆萁，务候汤火熟。琼乳捋西施，但恨不盈匊。谁能罢馋叉，对此食指搐。自从十年来，不敢恣口腹。酖毒安可怀，灾生虑薄禄。斑鱼乃具体，秋深出洄洑。小大虽云殊，一气同化育。其形亦彭亨，其性齐忿慉。此时钓鱼师，香饵素所畜。籊籊三竹竿，编�坐跧伏。垂纶韧且弱，沉钩曲而复。有时十数辈，戢戢归罜䍡。安砧剖瓜刀，汲水浮柹木。于焉敕中厨，慎勿覆我餗。排泥剔其羽，起肝淘以曲。法使甘不噮，莹白类新沐。和之以蟹胥，其汁转浓郁。既异齿镆铘，兼免愁惨黩。因思膳夫经，珍未穷水陆。设鲙姜侯曾，思鲈张翰独。俊味耻自饕，有客至不速。亟须问前村，侑以酒一斛。
方乾木莲花图歌为铁夫上人作
作者：朱彝尊
朝代：清
体裁：古风

少日诵九歌，芙蓉搴木末。得非三闾大夫本寓言，岂有江花树头掇壮年。草木多识之，乃知黄心之树产自西北陲。毋丘道士曾作画，醉吟先生亦有诗。传闻虽久虚增羡，腻粉轻红几人见。黄山山后铁头陀，示我生绡图一卷。叶如青桂身青杨，花开朵朵青莲香。天都方乾染初就，拒霜不数滕昌祐。我思此图更百年，定有好事争流传。老夫为题诗一篇，卷还头陀须爱惜，慎勿轻污飞蝇点墨瓜牛涎。
施学使招集湖舫
作者：朱彝尊
朝代：清
体裁：古风

朝骑青骢马，摇鞭似飞燕。道逢尺一书，要我出芳甸。是时孟夏初，澹荡南风遍。天公忽大笑，向下生雷电。吾党三五人，类古之狂狷。脱我寻山屐，登舻接高宴。作使平头奴，行厨具丰膳。双丝白玉瓶，劝饮嘉鲂荐。向暝更移舟，浮岚夜频变。平湖静无波，皎如一疋练。恍忽葑田中，明灭金牛见。左持鹦鹉杯，右把琉璃研。一笑问主人，何似宣城县。试画敬亭云，贻予白团扇。
施粥厂联
作者：朱彝尊
朝代：清
体裁：联

同是肚皮，饱者不知饥者苦；一般面目，得时休笑失时人。
旅兴呈舍人五兄二首·其一
作者：朱彝尊
朝代：清
体裁：五言律诗

旧宅乌衣巷，凉秋白苧歌。湖山归路远，风雨闭门多。暗壑隐松桂，深潭漂芰荷。美人日迟暮，芳草奈愁何。
旅兴呈舍人五兄二首·其二
作者：朱彝尊
朝代：清
体裁：五言律诗

旅馆三秋客，端居百虑违。张衡长不乐，王粲竟无依。夜月弹长铗，凉风叹短衣。天涯芳草尽，我马亦怀归。
无闷·雨夜
作者：朱彝尊
朝代：清

密雨垂丝，细细晚风，约尽浮萍池水。乍一霎黄昏，小门深闭。作弄新凉天气。怕早有井梧飘阶砌。正楚筠，簟冷香篝，简点旧时鸳被。无计。才独眠，更坐起。恁说愁边滋味。翠蛾别久，远信莫致。纵有梦魂能记。寻不到，长安三千里。料此夜一点孤灯，知他睡也不睡。
无闷·雨夜
作者：朱彝尊
朝代：清

密雨垂丝，细细晚风，约尽浮萍池水。
乍一霎黄昏，小门深闭。
作弄新凉天气。
怕早有井梧飘阶砌。
正楚筠，簟冷香篝，简点旧时鸳被。
无计。
才独眠，更坐起恁说愁边滋味。
翠蛾别久，远信莫致。
纵有梦魂能记。
寻不到，长安三千里。
料此夜一点孤灯，知他睡也不睡。
无题六首·其一
作者：朱彝尊
朝代：清
体裁：五言绝句

金谷繁华地，风流石季伦。量珠凡几斛，买取堕楼人。
无题六首·其三
作者：朱彝尊
朝代：清
体裁：五言绝句

梦逐山头去，身从掌上回。黄金如结屋，先筑避风台。
无题六首·其二
作者：朱彝尊
朝代：清
体裁：五言绝句

织女牵牛匹，姮娥后羿妻。神人犹薄命，嫁娶不须啼。
无题六首·其五
作者：朱彝尊
朝代：清
体裁：五言绝句

汉皋珠易失，洛浦佩难分。不及閒男女，肩挑六幅裙。
无题六首·其六
作者：朱彝尊
朝代：清
体裁：五言绝句

养就芙蓉粉，匀成十样笺。相思无别语，只解劝归船。
无题六首·其四
作者：朱彝尊
朝代：清
体裁：五言绝句

月映淩波袜，风飘出水衣。莫教仙犬吠，花下阮郎归。
早秋西华潭
作者：朱彝尊
朝代：清
体裁：五言律诗

残暑秋逾炽，凉风午乍催。微波莲叶卷，新雨豆花开。宛转通桥影，清泠傍水隈。夕阳山更好，金碧涌楼台。
旱
作者：朱彝尊
朝代：清
体裁：五言律诗

水潦江淮久，今年复旱荒。翻风无石燕，蔽野有飞蝗。桎梏惩屠钓，橧巢迫死亡。虚烦乘传使，曾发海陵仓。
旱
作者：朱彝尊
朝代：清

水潦江淮久，今年夏旱荒。翻风无石燕，蔽野有飞蝗。桎梏惩屠钓，橧巢迫死亡。虚烦乘传使，曾发海陵仓。
昆山谒宋刘处士墓
作者：朱彝尊
朝代：清
体裁：七言律诗

荒榛断碣小山陲，词客当年亦可悲。芦叶汀洲系船夜，彘肩风雨渡江时。橐中青兕千金散，马后焦桐一辆随。辛苦东吴顾文学，邀人岁岁此题诗。
明妃曲
作者：朱彝尊
朝代：清
体裁：七言绝句

上林消息断归鸿，记抱琵琶出汉宫。红颊近来憔悴尽，春风更逊画图中。
明月引
作者：朱彝尊
朝代：清
体裁：词

小红楼上有红妆。是萧娘，是韦娘，闻说他家，惯自画眉长。扇又远遮帘又下，暗尘起，紫骝嘶，向夕阳。夕阳，夕阳，断人肠。柳半塘，花半墙。数也数也，数不尽、塘上鸳鸯。偏我相思、人到独眠床。若遣个人偷嫁我，拚两浆，打春潮，送故乡。
明月棹孤舟·枇杷
作者：朱彝尊
朝代：清
体裁：词

几阵疏疏梅子雨。也催得、嫩黄如许。笑逐金丸，看携素手，犹带晓来纤露。寒叶青青香树树。记东溪、旧曾游处。日影堂阴，雪晴花下，长见那人窥户。
明瑟园杂咏三首·其一
作者：朱彝尊
朝代：清
体裁：七言绝句

黑云堕地晚风号，赖得山栖置屋牢。不特高梧新乳落，吹残皂荚认瓜刀。
明瑟园杂咏三首·其三
作者：朱彝尊
朝代：清
体裁：七言绝句

竹外秋葵黄浅浅，池南夏木绿阴阴。日斜爱客弦桐至，翻恨山蝉处处吟。
明瑟园杂咏三首·其二
作者：朱彝尊
朝代：清
体裁：七言绝句

石桥夜夜雨倾盆，茶坞云多不露根。检点牛宫与豚栅，莫教新涨入蓬门。
春从天上来·元夕
作者：朱彝尊
朝代：清
体裁：词

好月初升。见翠雾霏霏，霜色棱棱。博山香满，不夜珠澄。连夕有酒如渑。况星桥开锁，细剪就，湘绮吴绫。碧珑玲。有冰荷卷叶，马乳垂藤。江乡故人堪忆，叹雁后花前，几度愁凝。锦字应挑，紫姑空卜，归梦万里难凭。想年来憔悴，抛云髻、绿发鬅鬙。曲阑凭。向小窗深处，一点篝灯。
春日南垞杂诗七首·其一
作者：朱彝尊
朝代：清
体裁：七言绝句

入春风雨太连绵，著屐扶筇越陌阡。乡里儿童莫嘲笑，已过七十杖朝年。
春日南垞杂诗七首·其七
作者：朱彝尊
朝代：清
体裁：七言绝句

移种盆松六尺强，欲当车盖蔽斜阳。不知黛色成阴日，此地何人结草堂。
春日南垞杂诗七首·其三
作者：朱彝尊
朝代：清
体裁：七言绝句

十年手种池南树，今岁才分花白红。尚有旧游三叟在，不知更醉几春风。
春日南垞杂诗七首·其二
作者：朱彝尊
朝代：清
体裁：七言绝句

睡起三商未觉迟，春衣尽典谩嗟咨。诸公衮衮黄河岸，正值桃花水上时。
春日南垞杂诗七首·其五
作者：朱彝尊
朝代：清
体裁：七言绝句

瓜头水绿树根流，早有活东池上游。只少故人携酒榼，醉来新月送行舟。
春日南垞杂诗七首·其六
作者：朱彝尊
朝代：清
体裁：七言绝句

社公小雨不黏沙，瞥见迎风燕子斜。料是东家巢已定，但来花厎啄芹芽。
春日南垞杂诗七首·其四
作者：朱彝尊
朝代：清
体裁：七言绝句

舍外青鸠解唤晴，篱根玉版渐抽萌。无儿可遣修鸡栅，客至生憎腷膊鸣。
春日读春秋左氏传心非胡氏夏时冠周正之说偶忆草庐吴氏读尚书绝句因用其韵
作者：朱彝尊
朝代：清
体裁：五言绝句

鲁史王正月，群疑积至今。丘明一周字，直可抵千金。
春日閒居
作者：朱彝尊
朝代：清
体裁：五言律诗

幽栖城市隔，好鸟亦来翔。闭户野桥畔，读书春草堂。有时攲皂帽，终日据绳床。且贳邻家酒，狂歌尽一觞。
春晚过放鹤洲
作者：朱彝尊
朝代：清
体裁：五言律诗

问讯裴公岛，春来几度游。古墙修竹上，潭水落花浮。烟雨无人境，山泉放鹤洲。鸱夷今不见，往事问渔舟。
春暮何少卿招同故乡诸子集古藤花下送谭十一孝廉兄之舒州
作者：朱彝尊
朝代：清
体裁：古风

古藤二本高刺檐，毵㲚乱挂骊龙�。主人筑堂二十载，客到尽卷堂中帘。肥香徐来翠阴动，晴丝欲堕朱光炎。今年经过物候早，三月已见繁花黏。河豚未罢直沽市，牡丹定录房山尖。春风不饮最可惜，急收笔架移书签。相期乡党十数子，同时走送谭孝廉。一觞一咏少长集，脱略礼法无纤嫌。悬灯直教猛烛并，有酒但向深杯添。移时留髡尽送客，三人密坐清宵严。北城漏鼓听渐数，下弦残月光磨镰。捉卧瓮人选新格，主犹鲸吸宾鱼噞。人生离多合亦易，有泪肯对花前沾。舒州地胜山水兼，孤城皖口跳波渐。芙蓉之池泛永日，讼庭无事恒虚恬。鲟鱼凝脂切黄玉，翠螺如画围苍蒹。乃知下第去亦得，绝胜六街衣马尘容黔。
春暮看花木渎夜过上沙连雨不止信宿还慧庆僧寺左足病躄自慰二十韵
作者：朱彝尊
朝代：清
体裁：古风

春游抵木渎，对酒爱晚晴。际夜泛上沙，俄顷风雨生。屋东西沟水，㶁㶁阶除鸣。绳床承漏瓦，三徙仍攲倾。淫潦昼不已，疾雷暮砰訇。有蚓蟠青泥，有菌抽黄茎。置身云光中，湿气易满盈。老夫留信宿，卧起足疾婴。其左顿成躄，其右安得�。推窗览朝霞，散作鱼尾赪。言辞主人去，净域返水精。兼旬罢看花，累月不入城。父母生我来，日月斯迈征。红尘早插脚，重茧万里程。虽经侍班联，曾不伺公卿。既懒著朝靴，兼耻邪径行。一从罢官后，谁复驱使令。不妨日蹒跚，坚坐无所营。吾自著吾书，吾自怡吾情。不有习凿齿，足蹇春秋成。
春江花月夜
作者：朱彝尊
朝代：清
体裁：五言绝句

今夜江中月，兼花照水滨。春潮寒不起，定有弄珠人。
春浮阁
作者：朱彝尊
朝代：清
体裁：五言律诗

春浮本佛树，之子爱逃禅。小阁道南市，清流闸口泉。摊书官柳近，对酒女墙偏。尽笑张思曼，能牵岸上船。
春雪二首·其一
作者：朱彝尊
朝代：清
体裁：五言律诗

腊去初无雪，春来尽日飘。披离侵柳陌，取次及花朝。入夜飞何急，因风卷未消。携钱思纵饮，不用酒旗招。
春雪二首·其二
作者：朱彝尊
朝代：清
体裁：五言律诗

客久催苍鬓，师行冷铁衣。渐看回雁近，只共早梅飞。关塞愁无极，乡园信转稀。空怜儿女在，遥计放船归。
春风袅娜·游丝
作者：朱彝尊
朝代：清
体裁：词

倩东君着力，系住韶华。穿小径，漾晴沙。正阴云笼日，难寻野马；轻飔染草，细绾秋蛇。燕蹴还低，莺衔忽溜，惹却黄须无数花。纵许悠扬度朱户，终愁人影隔窗纱。
惆怅谢娘池阁，湘帘乍卷，凝斜盼、近拂檐牙。疏篱罥，短垣遮，微风别院，好景谁家。红袖招时，偏随罗扇；玉鞭堕处，又逐香车。休憎轻薄，笑多情似我，春心不定，飞梦天涯。
春风袅娜·游丝
作者：朱彝尊
朝代：清

倩东君著力，系住韶华，穿小径，漾晴沙。正阴云笼日，难寻野马，轻飏染草，细绾秋蛇。燕蹴还低，莺衔忽溜，惹却黄须无数花。纵许悠扬度朱户，终愁人影隔窗纱。惆怅谢娘池阁，湘帘乍捲，凝斜盼，近拂檐牙。疏篱罥，短垣遮，微风别院，明月谁家。红袖招时，偏随罗扇，玉鞭袅处，又逐香车。休憎轻薄，笑多情似我，春心不定，飞梦天涯。
昭君怨·题画
作者：朱彝尊
朝代：清
体裁：词

危石才通鸟道。山色东西多少。石上几年松。碧丛丛。断岸沈渔�略。霜叶无风自落。月照一孤舟。去悠悠。
是夜赐内纻表二里一
作者：朱彝尊
朝代：清
体裁：五言律诗

元老传天语，殊恩及侍臣。礼优加束纺，价重抵双银。笑荅妻孥问，争寻剪尺频。光风今岁早，春服最宜人。
是日再入保和殿侍宴
作者：朱彝尊
朝代：清
体裁：五言律诗

乍赐晨餐出，仍容午宴陪。一夫驰秉翟，七校下传杯。妙舞娑盘歇，华钟取次催。分明衣上月，携自九霄回。
昼夜乐·赠伎蜡儿
作者：朱彝尊
朝代：清
体裁：词

花须未受金铃护，被游蜂，衔将去。纵输蜜勺浓甜，也尽不辛不苦。自是嫌他无味误，翠涛开瓮头香聚。才得近侬唇，把春情黏住。冰弦打就繁丝缕，爱泠泠、风前语。同心烛下贪欢，惜别泪珠难数。砑就红笺私印少，拨虫鱼，小名添注。积多少相思，一丸书寄与。
显皇帝大阅图为吴金吾国辅赋
作者：朱彝尊
朝代：清

神庙垂衣日，江陵总百官。揆文先奋武，虑乱本居安。殿上萧何履，朝中贡禹冠。孙通明礼乐，方叔莅师千。驾驭英雄在，超腾士马驩。车徒看翼翼，禁旅尚桓桓。画史真能事，披图得钜观。丹青荣顾恺，宫室拟胡宽。历历开城阙，高高叠井干。虚无凌倒影，缥缈结重栾。太液波还静，长杨露未乾。妆楼原自锁，圆殿不禁寒。仙仗移平乐，霓旌拥上兰。忽惊千骑并，旋讶六营团。作气陈金鼓，前驱建玉銮。轻云承翠盖，丽日表朱竿。遂列堂堂阵，爰升将将坛。小侯班四姓，大阅用三单。紫燕双丝络，花骢七宝鞍。呈能群角牴，教射集星弁。觯饮筹无算，《铙歌》曲渐阑。行知尘冉冉，归想佩珊珊。远势工尤极，平原绘更难。萧疏连板屋，迢递出峰峦。百里生毫末，诸陵望郁盘。蓟门无堠火，函谷有泥丸。元老谋犹壮，诸孙手泽完。锦题探箧笥，湘簟展琅玕。对此成希觏，因之感万端。雨烟飞蜀锦，霜雪皎齐纨。赋愧王延寿，谣同梁伯鸾。仪章长在目，珍重岁时看。
显皇帝大阅图为吴金吾赋
作者：朱彝尊
朝代：清
体裁：五言排律

神庙垂衣日，江陵总百官。揆文先奋武，虑乱本居安。殿上萧何履，朝中贡禹冠。孙通明礼乐，方叔莅师干。驾驭英雄在，超腾士马驩。车徒看翼翼，禁旅尚桓桓。画史真能事，披图得钜观。丹青荣顾恺，宫室拟胡宽。历历开城阙，高高叠井干。虚无凌倒影，缥缈结重栾。太液波还静，长杨露未乾。妆楼原自锁，圆殿不禁寒。仙仗移平乐，霓旌拥上兰。忽惊千骑并，旋讶六营团。作气陈金鼓，前驱建玉銮。轻云承翠盖，丽日表朱竿。遂列堂堂阵，爰升将将坛。小侯班四姓，大阅用三单。紫燕双丝络，花骢七宝鞍。呈能群角抵，教射集星弁。觯饮筹无算，《铙歌》曲渐阑。行知尘冉冉，归想佩珊珊。远势工尤极，平原绘更难。萧疏连板屋，迢递出峰峦。百里生毫末，诸陵望郁盘。蓟门无堠火，函谷有泥丸。元老谋犹壮，诸孙手泽完。锦题探箧笥，湘簟展琅玕。对此成希觏，因之感万端。雨烟飞蜀锦，霜雪皎齐纨。赋愧王延寿，谣同梁伯鸾。仪章长在目，珍重岁时看。
晋祠唐太宗碑亭题壁
作者：朱彝尊
朝代：清
体裁：五言律诗

步屧深林晚，春池赏不稀。文章千古事，社稷一戎衣。野日荒荒白，悲风稍稍飞。无由睹雄略，寥落壮心违。
晓入郡城
作者：朱彝尊
朝代：清
体裁：五言律诗

轻舟乘閒入，系缆坏篱根。古道横边马，孤城闭水门。星含兵气动，月傍晓烟昏。辛苦乡关路，重来断客魂。
晓入郡城
作者：朱彝尊
朝代：清

轻舟乘间入，击缆坏篱根。古道横边马，孤城闭水门。星含兵气动，月傍晓烟昏。辛苦乡关路，重来断客魂。
晓发东光县
作者：朱彝尊
朝代：清
体裁：五言律诗

际晓投前路，冲寒祗缊袍。关河仍鼓角，舟楫已风涛。落月金枢动，疏烟土锉高。谋生宜有策，筋力尔徒劳。
晓行图
作者：朱彝尊
朝代：清
体裁：七言绝句

树杪星星塔火收，月残衣上冷霜浮。郎当风铎穿林去，莫是晓行人姓刘。
晓起风未止复赋
作者：朱彝尊
朝代：清
体裁：五言律诗

已涌高城日，犹号昨夜风。六年凋佛树，乙字数边鸿。催粥桐鱼响，薰衣桂火笼。薄寒须摒挡，仍作鹿皮翁。
晚
作者：朱彝尊
朝代：清
体裁：五言律诗

白屋生寒早，苍烟向晚阴。松门清磬远，枫岸夕阳深。坐听农人语，多谙静者心。荆扉犹未掩，倚杖数归禽。
晚次崞县
作者：朱彝尊
朝代：清

百战楼烦地，三春尚朔风。雪飞寒食后，城闭夕阳中。行役身将老，艰难岁不同。流移嗟雁户，生计各西东。
晚次汝步乘月抵兰溪城下
作者：朱彝尊
朝代：清
体裁：七言绝句

松科万树落花天，擘岸江风晚飒然。直到兰溪看明月，浮桥不锁待吟船。
晚登燕子矶同周布衣柯舍人各赋三韵
作者：朱彝尊
朝代：清
体裁：古风

舞燕寒不出，危矶净无尘。夕阳射亭柱，远渚移钓䑳。应从长芦畔，指点登高人。
晚过东山寺
作者：朱彝尊
朝代：清
体裁：五言绝句

飞阁流丹蚀，层峦积翠多。松间明月在，惆怅下山歌。
晚过宝林山寺
作者：朱彝尊
朝代：清
体裁：古风

春风从何来，吹彼芳树枝。客心坐惆怅，日夕千里思。出门异南北，独往任所之。眷言登兹山，已见西日驰。群峰趋户外，出没成参差。置身空濛间，恍忽飞来时。向下听鸡犬，极视穷高卑。沉沉西林路，光闇从此辞。回瞻白云合，林外钟声迟。
晚过崇效寺同李检讨澄中李中允铠庞舍人垲曹检讨宜溥赋
作者：朱彝尊
朝代：清
体裁：五言律诗

缭垣途转曲，入寺淖初乾。尚有残僧在，同寻断碣看。白花秋细细，红枣晚攒攒。更上荒台望，遥山五髻盘。
普天乐 其一 中吕
作者：朱彝尊
朝代：清
体裁：曲

小楼前，疏林外。殳基丹井，顾况书台。湾湾绿水深，点点青山矮。钓侣诗朋看都在，把封泥酒瓮齐开。鸡头竹胎，谷芽饼餤，油菜花薹。
普天乐 其二 中吕
作者：朱彝尊
朝代：清
体裁：曲

到清秋，开家宴。生鱼切玉，野雀披绵。村村簖蟹肥，日日湖菱贱。对竹千竿书千卷，闷来时划个花船。白莲寺前，青阳桥外，金粟山边。
暗香·初夏饮何侍御蕤音古藤书屋
作者：朱彝尊
朝代：清
体裁：词

石阑一半，让酒人占取，斜阳深院。密叶层檐，几日轻风胜刀剪。静对芳阴百尺，宛似泊、南湖南岸。只少却、柔橹呕哑，遥指点小桥畔。相见。意款款。任一咏一觞，少长交劝。繁英落遍。凉月纷纷夜零乱。多少长安旅话，算乡里、同游应罕。催漏鼓，浮凿落，醉还不管。
暗香·咏红豆
作者：朱彝尊
朝代：清
体裁：词

凝珠吹黍，似早梅乍萼，新桐初乳，莫是珊瑚。零乱敲残石家树，记得南中旧事。金齿屐，小鬟蛮语，向两岸，树底盈盈。素手摘新雨。延伫，碧云暮。休逗入茜裙，欲寻无处，唱歌归去。先向绿窗饲鹦鹉，惆怅檀郎终远。待寄与，相思犹阻。烛影下，开玉盒，背人偷数。
暝
作者：朱彝尊
朝代：清
体裁：五言律诗

暝投人外宿，桑柘蔼阴阴。独树归禽少，平川隐雾深。松篁初月上，钟磬夕阳沉。渐觉微风起，寥寥山水音。
曝书亭偶然作九首·其一
作者：朱彝尊
朝代：清
体裁：七言绝句

拓得园基一百弓，閒来树厎逐鸡虫。埽除蝗菜下莺粟，亟命畦丁修水筒。
曝书亭偶然作九首·其七
作者：朱彝尊
朝代：清
体裁：七言绝句

移橙种橘计蹉跎，一个茅亭草蔓多。输与城隅谭给事，花时处处有行窝。
曝书亭偶然作九首·其三
作者：朱彝尊
朝代：清
体裁：七言绝句

蜻蜓翅丹蝴蝶黄，白露满园秋草长。静听桑斧斫丛棘，忽露一株岩桂香。
曝书亭偶然作九首·其九
作者：朱彝尊
朝代：清
体裁：七言绝句

平泉花木远争移，金谷繁华盛咏诗。沦落栖迟杜陵叟，何人尚寄草堂赀。
曝书亭偶然作九首·其二
作者：朱彝尊
朝代：清
体裁：七言绝句

垞南宜得翠筠看，上番移来近百竿。昨夜疾风吹拔木，老夫差喜竹平安。
曝书亭偶然作九首·其五
作者：朱彝尊
朝代：清
体裁：七言绝句

槿花本与佛桑同，也向篱边吐白红。试待来年根尽活，编成著色短屏风。
曝书亭偶然作九首·其八
作者：朱彝尊
朝代：清
体裁：七言绝句

缩版诛茅事偶然，修门见说此亭偏。须知庾信园虽小，诗赋江关独易传。
曝书亭偶然作九首·其六
作者：朱彝尊
朝代：清
体裁：七言绝句

雨里芭蕉风外杨，水中菡萏岸筼筜。衰翁爱植易生物，不愿七年栽豫章。
曝书亭偶然作九首·其四
作者：朱彝尊
朝代：清
体裁：七言绝句

蒲萄煎浓注酒瓶，酒阑荷叶香满汀。新凉枕簟不妨设，时有北风吹我亭。
曝书亭得孙学士都下札
作者：朱彝尊
朝代：清
体裁：七言律诗

杖藜还藉短童扶，暇觅筠床雀粪洿。典籍曝馀翻散乱，田园归后转荒芜。病蔬几见连筒灌，薄酒生憎入市沽。差喜故人遥记忆，八行书肯报潜夫。
曲阜晚眺同刘中丞
作者：朱彝尊
朝代：清
体裁：五言律诗

径转通油幕，林深护石苔。夕阳新雨过，春杏旧坛开。入庙车犹在，看碑日几回。东城寒食近，不上斗鸡台。
更漏子·京口晚望
作者：朱彝尊
朝代：清
体裁：词

秋风清，秋色白。瓜步寒潮送客。望极浦，度飞梁。吟诗秋叶黄。幽兰露。香枫树。吠犬鸣鸡几处。苍翠晚，染罗衣。鸟还人亦稀。
更漏子·吴江秋泛
作者：朱彝尊
朝代：清
体裁：词

橛头船，菱叶港。十里冷枫门巷。江八测、柳千条。赤阑第四桥。煮鲈香，听鸭语。莫恨舟师催去。空翠淡、夕阳孤。飞帆度石湖。
更漏子·送陈山农入闽
作者：朱彝尊
朝代：清
体裁：词

鹿溪南，闽峤路。记我旧曾游处。滩黯淡，石巑岏，两边都是山。渡螺江，寻小艇。崱屴宜登绝顶。长庆寺，足栖迟，须留啖荔支。
更舞蛟石为蛇蟠石纪之以诗
作者：朱彝尊
朝代：清
体裁：五言绝句

石以舞蛟名，未若蛇蟠古。试诵弁山吟，图经犹可补。
曹三秀才读书馨庵同吴大访之遇雨留信宿
作者：朱彝尊
朝代：清
体裁：五言律诗

故人多寂寞，而子寄僧房。不见长相忆，因之暂裹粮。野云停曲几，凉雨滴虚廊。欲问归津渡，蒹葭一水长。
曹侍郎席上送别顾工部还华亭邹进士还晋陵
作者：朱彝尊
朝代：清
体裁：五言排律

古寺登高尽，平湖向晚晴。琴书方燕息，车骑更逢迎。置酒从曹植，同游倦马卿。壶觞无算爵，丝竹渐飞声。近地多佳客，中筵忽送行。苍茫浮水国，迢递计王程。顾恺名元重，邹阳赋莫轻。曳裾当日异，画壁一时倾。皎月衣裳好，微风羽扇清。潮回黄歇浦，江入吕蒙城。闻有南征士，横行北府兵。河桥分手处，前路若为情。
曹先生溶挽诗六十四韵
作者：朱彝尊
朝代：清
体裁：五言排律

徇禄经时别，加餐万里教。报书人未返，凶问客来䜈。竟辍椅桐瑟，虚藏稷黍苞。肠回真似结，语咽不禁倄。投分怀衿契，忘年比漆胶。纵横才不世，经纬学能包。壮日膺乾顾，亨衢协泰交。皇华在原隰，骢马避鞭鞘。卿月青霄上，台星紫极梢。主恩中外重，物议爱憎殽。岭外资分辖，云中藉建铙。军兴还转饷，战胜屡登轈。未睹勋书策，翻令祝代庖。清时卧安石，奇计老居鄛。种树邻初地，为园傍乐郊。金陀坊最曲，锦带水难淆。曲解偷声谱，扉从问字敲。说诗穷五际，布易得三爻。东马文无敌，南狐史共钞。近游师束晰，高论折尸佼。昔岁投荒徼，芳筵恣叫呶。晴窗虫蜡剪，晚饭鹧鸪炰。饮罢题连轴，谭深坐转胞。砚怜鸲鹆润，笔肯蚃蛉抛。小市船撑蜑，轻衣杼织鲛。荔支团火伞，兰茁挂风髾。蝶翅仙裙曳，柑香佛手抓。潮来鸡喔喔，日出鸟咬咬。震瓦长鸣飓，奔雷易激飑。离愁珠海阔，归计石田硗。鱼最怜莺脰，泉常激虎跑。避兵居共井，穫稻泽分樔。舫为莼丝泊，厨看芡实刨。閒寻百法寺，闷解五湖筊。枫岸拈红叶，茶枪试绿筲。探梅熨斗柄，射鸭竹弓弰。缆系苏堤远，垆逢卓女姣。过头齐杖栗，婪尾数浮瓟。山后津仍逮，樽前意更㤊。池清移塞柳，花翠绕秦艽。拥被陶为穴，炊粱釜擽䈰。白榆贪食耳，黄鼠厌充肴。糖躁三沽蟹，糕黏九日猫。浑河流苦急，碛石面多䫜。猎骑掀茸帽，筝人叠舞䘯。停轩听赛鼓，并辔指飞髇。画壁重重拭，苔碑处处□。迎寒吹觱篥，欲雪卷旌旓。我去重游蓟，公归亦渡洨。往来频聚散，契阔少欢譊。小草无端出，冥鸿忽见罺。尽嫌中散癖，难免北山嘲。反教猱升木，那容鹊定巢。身犹依凤阙，官久罢螭坳。阒寂门罗雀，淹留迹系匏。正思耕作耦，何意影同泡。磨灭频年札，凄凉一束茭。赋成栖舍鵩，梦断入怀蛟。遗草知盈箧，悬车定覆罦。空床吟蟋蟀，暗牖网蟏蛸。签帙无由借，人琴自此掊。茫茫千古恨，惙惙寸心怓。愧后兼金赙，惟将渍酒�。平生知已泪，亟欲反衡茅。
曹娥庙观渡二首·其一
作者：朱彝尊
朝代：清
体裁：五言律诗

问渡要津吏，沿流信楫师。江空鸣社鼓，风细飒灵旗。遂入曹娥庙，同观汉代碑。浮江千载恨，犹有弄潮儿。
曹娥庙观渡二首·其二
作者：朱彝尊
朝代：清
体裁：五言律诗

小小邪溪女，潜来事祷祈。罢歌河女坐，不上越航归。斜日明金阙，凉风到锦帏。还持白团扇，摇动五铢衣。
曹赞善移居二首·其一
作者：朱彝尊
朝代：清
体裁：七言绝句

家具先生有几车，朝来移傍古城洼。澄泥小砚题诗处，开遍茙葵一丈花。
曹赞善移居二首·其二
作者：朱彝尊
朝代：清
体裁：七言绝句

后园虚阁压城濠，溅瀑跳波闸口牢。正欲凭阑看洗象，玉河新水一时高。
曹通政自真州寄雪花饼
作者：朱彝尊
朝代：清
体裁：五言律诗

旧谷芽揉末，重罗面屑尘。粉量云母细，糁和雪糕匀。一笑开盘槅，何愁冰齿龈。转思方法秘，夜冷说吴均。
最高楼·登慈仁寺毗卢阁
作者：朱彝尊
朝代：清
体裁：词

登珠阁，落日在檐楹。钟鼓报新晴。玉骢嘶罢飞尘起，皂雕没处冷云平。且销忧，千里目，异乡情。望不尽，军都关一面。流不尽、桑乾河一线。南北路，短长亭。寒沙莫辨芦花白，秋霜未脆柳条青。步踟蹰，松阴转，月华生。
月华清·王阮亭侍读书斋、咏山鹧，侍读词有“妾是桐花，郎是桐花凤”之句，故六七反之
作者：朱彝尊
朝代：清
体裁：词

自颊桅头，绣缨竹外，输他绵羽娟秀。何处飞来，料自苑桃宫柳。纵不比、么凤桐花，合赚得、新词消受。红豆，拚分了鹦哥，任伊闲咒。相见海棠初绽，早落尽芙蓉，雪梅香逗。移入重帘，伴取玉蜍金兽。记点染、窠石春林，费多少、巧心妍手。描就，试开笼放尔，戏猿能否。
有有令·计甫草索赠吴僮时来
作者：朱彝尊
朝代：清
体裁：词

樽前须记。记取小名儿，时来方见你。年便周三五，看秀靥、依然媚。是天生、付与骚人，苦吟不足，添他憔悴。南北相携万里。且缓作、五湖归计。镇日笺裁藤角，冼砚收龙尾。钞诗更会人意。问伊故里。可有个、延年女弟。
望摘星陀
作者：朱彝尊
朝代：清
体裁：古风

梯头历上方，崖内平侹侹。其西丛木杪，樵路乃荒迥。蜿蜒众山伏，崱屴一峰挺。谁烧阴阳炭，铸出火风鼎。既绝鹳鹊栖，兼少麋鹿�。何年运鬼工，于此置屋并。遥想层云巅，六月亦清冷。况当密雪零，夙宵断杯酩。天逼寒棱棱，星压光炯炯。自非铁头陀，安敢居绝顶。
望湖亭对月
作者：朱彝尊
朝代：清
体裁：五言律诗

山色匡庐近，湖光彭蠡开。异乡频见月，孤客乍登台。远树雾中失，浮云川上来。离心似黄鹄，中道一徘徊。
望湘人
作者：朱彝尊
朝代：清
体裁：词

爱兰风两岸，梅月半墙，浣纱溪上曾住。步障教移，烛花渐灺，依约斜窥帘户。虎仆毫尖，麋丸墨淡，倩题诗句。记恁时、卓女含情，比我相如词赋。愁思孤帆朝暮。奈双鱼消息，未传幽素。到香径重寻，祗有碧桃千树。晚绵扑柳，晴丝卷燕，尽自飞来飞去。浑不见、人面重门，虚忆画中眉妩。
朝中措·兰桡并载出横塘
作者：朱彝尊
朝代：清

兰桡并载出横塘，山寺踏春阳。细草弓弓袜印，微风叶叶衣香。一湾流水，半竿斜日。同上归艎。赢得渡头人说，秋娘八配冬郎。
朝天子 其一 送分虎南还
作者：朱彝尊
朝代：清
体裁：曲

驴车慢些，小住长亭者。疏林不隔远山遮，几点新黄叶，云脚夭斜。雁书横写，趁归人南去也，离别漫嗟，只可惜中秋月。
朝天子 其一 送融谷宰来宾
作者：朱彝尊
朝代：清
体裁：曲

花时荔支，日日堆江市。石牙山翠雨丝丝，榕叶交厅事。万里相思，六六鱼儿，盼双双新燕子。清诗小词，带几个平安字。
朝天子 其二 送分虎南还
作者：朱彝尊
朝代：清
体裁：曲

鱼标稻苗，争似南湖好。月寒沙柳夜萧萧，帆影卸三姑庙。暗水横桥，矮屋香茅，看黄花都放了。丝绦布袍，再不想长安道。
朝天子·送融谷宰来宾
作者：朱彝尊
朝代：清
体裁：曲

筝弦酒船，且缓坐红亭。劝仙凫飞度鹧鸪，天种柳滨江县。木槲花边，柑子堂前，算轻邮道六千。凉烟暮蝉，话十里河桥远。
木兰花慢·上元
作者：朱彝尊
朝代：清

今年风月好，正雪霁、凤城时。
把鱼钥都开，钿车溢巷，火树交枝。
参差闹蛾歌后，听笛家齐和《落梅》词。
翠幌低悬录蔌，红楼不闭葳蕤。
蛾眉帘卷再休垂，众里被人窥。
乍含羞一晌，眼波又掷，鬟影相随。
腰肢风前转侧，却凭肩回睇似沉思。
料是金钗溜也，不知兜上鞋儿。
木兰花慢·上元
作者：朱彝尊
朝代：清

今年风月好，正雪霁、凤城时。把鱼钥都开，钿车溢巷，火树交枝。参差闹蛾歌后，听笛家齐和《落梅》词。翠幌低悬？？，红楼不闭葳蕤。蛾眉帘卷再休垂，众里被人窥。乍含羞一晌，眼波又掷，鬟影相随。腰肢风前转侧，却凭肩回睇似沉思。料是金钗溜也，不知兜上鞋儿。
木兰花慢·上元
作者：朱彝尊
朝代：清
体裁：词

今年风月好，正雪霁、凤城时。把鱼钥都开，钿车溢巷，火树交枝。参差闹蛾歌后，听笛家齐和《落梅》词。翠幌低悬��，红楼不闭葳蕤。蛾眉帘卷再休垂，众里被人窥。乍含羞一晌，眼波又掷，鬟影相随。腰肢风前转侧，却凭肩回睇似沉思。料是金钗溜也，不知兜上鞋儿。
木兰花慢·孙懋叔以山獐见贻赋谢
作者：朱彝尊
朝代：清
体裁：词

孙郎真爱客，分异味，到寒庖。尚髣髴童时，鹿边曾见，照影惊跑。弓鞘，饿鸦叫处，想风生、耳后落飞髇。谁向原头饮血，一鞭归骑横捎。毛炮。嫩滴瓷罂浆，乍洗折成肴。任满荐辛盘，椒花须罢，荷叶堪包。西郊，雪晴人日，拟重寻、退谷半山坳。笑擘春前红脯，醉吟小阁松梢。
朱碧山银槎歌孙少宰席上赋
作者：朱彝尊
朝代：清
体裁：古风

高堂宴客客未醉，主人爱客期开颜。羽觞玉爵讵足算，劝我凿落重三锾。槎枒老树几千岁，霜皮崩剥枝柯删。阴崖自遭鬼斧劈，积雨暗齧苔纹斑。寻源之使出想像，高踞两膝顶秃鬝。观其傲岸意独得，髣髴归自明河湾。流传河畔逢织女，所恨尚少双烟鬟。刳中乡衡入其腹，未解刀削何由弯。传之四座叫奇绝，有如白鸟飞翾翾。细看款识刻至正，问谁为此朱碧山。良工名盛心益苦，顾兹毋乃经营艰。主人博搜金石文，向我更话天历间。丹丘先生爱奇古，命制芝菌如初攀。当时虞揭相献酢，是物亦得流人寰。自从闯贼躏燕市，大掠金帛仍西还。纷纷入肆寻锻冶，否亦道半委榛菅。闻之不觉三叹息，可怜双觯今成鳏。吾乡艺事多绝伦，奇巧不数古输班。张铜黄锡近乃出，未若此老技最娴。殊方促坐但酩酊，莫遣酒醒怀乡关。
朴公书来招游盘山却寄
作者：朱彝尊
朝代：清
体裁：六言诗

三盘胜地称绝，众岭何峰最尊。别后时劳梦寐，书来兴转飞翻。青松十里岩磴，红杏千株寺门。好雇犊车一两，软尘碾到山根。
杂诗三首·其一
作者：朱彝尊
朝代：清
体裁：古风

滔滔东流水，中有西上鱼。素鬐扬洪涛，腾决势有馀。云雾生晦冥，川岳助吹嘘。白龙未变服，胡然愁豫且。亮无图南志，终返北溟居。
杂诗三首·其三
作者：朱彝尊
朝代：清
体裁：古风

骐骥服盐车，猕猴骑土牛。于心徒欲速，为计苦不周。白洋既覆粟，太行亦倾辀。择术昧先几，焉能获所求。
杂诗三首·其二
作者：朱彝尊
朝代：清
体裁：古风

鶢鶋本大鸟，海处扬波涛。何意天风来，吹之入鲁郊。锵锵钟鼓鸣，昂首思扶摇。青云铩其翮，烈风焚其巢。先时方笑言，后至斯号咷。
杂诗二十首·其一
作者：朱彝尊
朝代：清
体裁：古风

淮阴一登坛，风云色寥阔。囊沙齐遂破，立帜赵斯拔。羽也纵英雄，气尽岂得活。大统归赤帝，鸿沟因罢割。何哉云梦游，一旦真王夺。始焉将百万，目中无布越。既与哙等伍，国士已羞杀。宁知论元功，后乃及虫达。
杂诗二十首·其七
作者：朱彝尊
朝代：清
体裁：古风

淮王升天日，对帝称寡人。始焉帝心眷，既乃帝怒嗔。谪归小山中，桂树枝轮囷。居然盗帝书，意欲垂千春。河间礼最古，楚元诗亦醇。区区服食方，咄汝非其伦。九师招不至，且与鸡犬亲。
杂诗二十首·其三
作者：朱彝尊
朝代：清
体裁：古风

含沙难匿影，贝锦无停机。一为谗言中，听者弗复疑。我欲指天陈，畏见南有箕。小雅七十四，感彼青蝇诗。
杂诗二十首·其九
作者：朱彝尊
朝代：清
体裁：古风

秋蓬本在下，吹嘘送上天。回风崇朝至，过我门梁边。假令一者来，何妨暂周旋。奈何舍我去，转向斜径穿。不如杨柳花，相近犹缠绵。凉燠有定候，冰炭毋乃偏。
杂诗二十首·其二
作者：朱彝尊
朝代：清
体裁：古风

焚香户庭中，逐臭者在外。彼自海畔行，于我尚无害。所嗟兰蕙锄，盈要服萧艾。荀扬世所贱，孔孟乃饥退。无盐入齐宫，明妃去汉塞。物理固自殊，时运宁有待。爱者终莫憎，憎者不复爱。
杂诗二十首·其二十
作者：朱彝尊
朝代：清
体裁：古风

男儿一堕地，弧矢射四方。家有骥千里，岂恋苗藿场。威凤鸣啾啾，千仞肆翱翔。览辉一以下，百鸟生仪光。圈牢有养物，毛鬣分柔刚。留以施刀俎，逸欲终见殃。驶景洵易驰，安乐不可常。奈何当盛年，白昼处帷房。
杂诗二十首·其五
作者：朱彝尊
朝代：清
体裁：古风

雕陵有飞鹊，定巢上林枝。不愁风雨漂，宁虑矰缴施。雄鸠特佻巧，侧目从旁窥。一朝逐鹊堕，公然来居之。摇头鼓翼鸣，唤妇餔其儿。身无凤凰德，饮啄凤凰池。非所据而据，终为百鸟嗤。
杂诗二十首·其八
作者：朱彝尊
朝代：清
体裁：古风

夷羿射十日，其九落高穹。如何此神术，乃以授逢蒙。支左与诎右，于技无不通。一朝突反射，人鲜克有终。呜呼在三义，有若日在中。六经各有师，不及断梡工。昔贤服心丧，期与生我同。薄者无不薄，奚事鸣鼓攻。
杂诗二十首·其六
作者：朱彝尊
朝代：清
体裁：古风

红亦不复花，白亦不复花。堂前双梅树，但有枝杈枒。春风吹户外，好鸟鸣邻家。嗟我寂寞人，故里同天涯。
杂诗二十首·其十
作者：朱彝尊
朝代：清
体裁：古风

昔有池仲鱼，移居城门下。城门设重关，际夜上银锁。既无穿窬患，兼有击柝逻。自谓智虑周，乃藏杀身祸。烈燄已具扬，扑灭势不果。吁嗟骨用朽，前事资验左。处世多危机，冲波少安柁。桑海讵难乾，�天亦可堕。宋郑四国灾，咸秦三月火。达人殷远忧，朝市足恒裹。逍遥十亩间，为乐无不可。
杂诗二十首·其十一
作者：朱彝尊
朝代：清
体裁：古风

华山有卜鸟，自名寒号虫。翻飞必自卑，毛羽恒不丰。物微免弋获，幸得过凛冬。一朝条风至，自诩时命通。洗头玉女盆，鼓翼白羊峰。谓凤不如我，听者谁汝容。凤兮翔千仞，览辉下梧桐。一鸣音节节，再鸣声嗈嗈。虽言德之衰，物理岂终穷。
杂诗二十首·其十七
作者：朱彝尊
朝代：清
体裁：古风

佛法西域来，道里实辽远。其徒祗比丘，马驮经数卷。至晋始有尼，入梁俗莫挽。此辈僧易狎，为态亦婉娩。一入富家门，内言出于梱。挟伴湖山游，积金寺塔建。精舍累百区，有司岂能限。宣淫青豆房，饱食香积饭。因之坏风俗，讵可偕息偃。妇人有妇功，蚕织乃其本。如何水田衣，娑拖出祇苑。跪拜学男儿，对客不自忖。谁修凤楼识，绝此毋往返。
杂诗二十首·其十三
作者：朱彝尊
朝代：清
体裁：古风

有酒斯鼓缶，吹埙必和篪。同调定见怜，一心不相离。古人重久要，隙末非所宜。谷风思小怨，大德反弃遗。新交不如故，君子当三思。请看苏子卿，岂绝李骞期。
杂诗二十首·其十九
作者：朱彝尊
朝代：清
体裁：古风

东京厚风俗，士行本学校。必先亲其亲，使民知则效。于时重丧纪，期功相荅效。至或自解官，居忧立名教。奈何今之人，母死不作孝。舍尔苴绖制，有腼酒肉貌。首丘死者狐，首山死者豹。鲜民之不奔，曷月掩泉窖。谁哉生厉阶，仕路巧腾踔。
杂诗二十首·其十二
作者：朱彝尊
朝代：清
体裁：古风

千佛各有经，翻译满禅闼。山花木叶文，繁重苦难括。自从达磨来，一苇当津筏。聪明主妙悟，指授在呵喝。不读一字书，猊坐立可夺。奈何君子儒，语录效缁褐。读古喻玩物，斯言太拘阂。圣人述六艺，反正乱可拨。岂惟身独善，言动必迂阔。张口云雾中，昏曀何由豁。庶几经济才，寇虐乃能遏。
杂诗二十首·其十五
作者：朱彝尊
朝代：清
体裁：古风

衡必锱铢争，钱必子母权。佳李钻及核，曲防遏其泉。不屑一毛拔，而况千金捐。举世皆杨朱，方思墨翟贤。
杂诗二十首·其十八
作者：朱彝尊
朝代：清
体裁：古风

先王设庠序，专以明人伦。校官为人师，必先顺乎亲。入赀称博士，母也情所欣。虽有禄三簠，莫具膳兼珍。九品流未入，自诩为王臣。板舆道岂远，忍自柅其轮。彼心诚泰然，我见翻怆辛。
杂诗二十首·其十六
作者：朱彝尊
朝代：清
体裁：古风

飞虫扬其羽，乃为蛛网得。白鹿游上林，难免射工食。君子慎所趋，毋以贪自贼。不见冥冥鸿，宁受弋者弋。
杂诗二十首·其十四
作者：朱彝尊
朝代：清
体裁：古风

苏秦六国印，主父五鼎食。积金已成穴，多方犹采获。人寿无百年，子岂神仙籍。蜉蝣语蟪蛄，我今日将夕。春秋尔易迈，不乐良可惜。
杂诗二十首·其四
作者：朱彝尊
朝代：清
体裁：古风

芳兰生当门，托根岂能久。嘉禾径寸苗，拔萃让莨莠。蛾眉一入宫，谣诼但言丑。匪畏妒人工，所憎二五耦。
杉青闸别佟学士
作者：朱彝尊
朝代：清
体裁：五言绝句

跁跒题纨扇，湾洄住綵舲。合并曾几日，相送落帆亭。
李检讨惠鲜鳆鱼赋谢
作者：朱彝尊
朝代：清
体裁：古风

海岱惟青州，水族不可算。有鱼其名鳆，托命白石矸。孔如螺者九，体具蚌之半。浮沉信潮汐，出没昧昏旦。湲湲逐崩涛，汩汩临骇岸。渔师三五辈，利刃挟新锻。迎寒解衣裈，燎薪杂石炭。俄而投冲波，若勇士赴难。滑苔裹犷壳，自恃两坚悍。彼石陷死地，嗟汝岂得窜。杀机伺巧发，一割乃中断。党附安可常，徒令见者叹。是物昔所珍，不数鹄鸮胖。彦回三十枚，曾鄙万钱换。李君家诸城，古台琅邪畔。封书敕官奴，乡味来岁晏。荒途犯风雪，羸马走颠汗。以之贻故人，腥涎尚未浣。疑有蠙珠存，无复朽索贯。馔法失严龟，食经忘马琬。庖厨异羹臛，南北互讥�。于焉出新意，滓汁藉糟灌。杂杂筠筐排，一一桂火煅。虽殊马甲脆，足胜羊胃烂。观颐匪自养，比邻呼酒伴。馋叉了陶盘，不食真钝汉。
李检讨绀园杂咏六首 其一 荷陂
作者：朱彝尊
朝代：清
体裁：五言绝句

风过莲叶香，日出钓船去。不闻鸡犬声，但有鵁鶄语。
李检讨绀园杂咏六首 其三 绿水轩
作者：朱彝尊
朝代：清
体裁：五言绝句

轩中独木几，槛外独木桥。际夜沙月明，芦荻风萧萧。
李检讨绀园杂咏六首 其二 柳浪
作者：朱彝尊
朝代：清
体裁：五言绝句

断岸绿杨齐，浓阴覆水低。东风吹太急，扶起过桥西。
李检讨绀园杂咏六首 其五 镜香楼
作者：朱彝尊
朝代：清
体裁：五言绝句

吾里镜香亭，君家镜香楼。满池鸳鸯浴，四面芙蓉秋。
李检讨绀园杂咏六首 其六 松风台
作者：朱彝尊
朝代：清
体裁：五言绝句

山月无片云，夜半松风起。欲写入瑶琴，风声吹不已。
李检讨绀园杂咏六首 其四 会心亭
作者：朱彝尊
朝代：清
体裁：五言绝句

杂卉秋尚开，浅莎晴可坐。于此独寤言，浮荣等糠莝。
李秀才墨竹
作者：朱彝尊
朝代：清
体裁：七言绝句

小阁炉香洗砚初，数竿墨竹最清疏。前身定是梅花衲，仍占春波桥外居。
李高士墓下作
作者：朱彝尊
朝代：清
体裁：五言律诗

慷慨松江别，凄凉桂水还。担花尝郭外，卖药遍人间。野史何由续，遗书尚未删。空馀怀旧泪，一洒柘湖湾。
村夜
作者：朱彝尊
朝代：清
体裁：五言绝句

山昏月未明，木落霜初降。何处夜归人，一犬吠深巷。
村舍二首·其一
作者：朱彝尊
朝代：清
体裁：古风

村舍有牛宫，架以曲尺木。牸牯盈四三，恋此共泥伏。牧童驱使行，跨之上原陆。日夕齐下来，各自舐其犊。吾生命不辰，早岁去邦族。父母谓他人，安敢望拊畜。吁嗟犊不如，寝讹从所欲。
村舍二首·其二
作者：朱彝尊
朝代：清
体裁：古风

村舍有鸡栅，树近蓬门枢。晓日披其樊，一雌将众雏。村妪导之前，握粟呼朱朱。当前或更却，母啄子必俱。吾生早离家，南北忽相踰。父母谓他人，众中益羁孤。吁嗟鸡不若，骨肉长相须。
来青轩
作者：朱彝尊
朝代：清
体裁：七言绝句

天书稠叠此山亭，往事犹传翠辇经。莫倚危栏频北望，十三陵树几曾青。
来青轩
作者：朱彝尊
朝代：清

天书稠叠此山亭，往事犹传翠辇经。莫倚危栏频北望，十三陵树几曾青？
杨历岩观瀑布水
作者：朱彝尊
朝代：清
体裁：古风

瞻涂越修畛，遵渚拂芸苕。驾言陶嘉月，采隐涤氛嚣。舍车循曲汜，扪葛升陵乔。柔荑挺英蕊，灌木蔚丰条。仰沾潺湲沫，俯聆载道飙。逝者如斯夫，荐至非崇朝。静观群化迁，始悟万象超。一鼓丘中琴，清响流山椒。鸣鸟声相求，潜虬德弥劭。愿言絷白驹，于焉久逍遥。
杭州水利不治者累百年矣巡抚赵公考城河故道悉浚治之乡人来述喜而作诗凡二十四韵
作者：朱彝尊
朝代：清
体裁：古风

武林古泽国，十八涧九溪。当年宋宫阙，沟水流东西。陈迹渐已湮，深谷皆成蹊。民居日湫隘，编竹兼芘莉。猛火一燎原，悲燄百室迷。涂彻大小屋，繘井愁难跻。女丁配夫壬，相顾但怆悽。吏治徇目前，孰能防祸梯。中丞溢世才，利器剸水犀。下车命丞倅，故道资考稽。率钱具畚锸，曾不烦锄犁。经始厎告成，岁序尚未暌。坐令阛阓间，无异苏白堤。红阑雁齿列，赤石羊肝刲。呕哑小航船，蹀躞快马蹄。停鞭市莲藕，倚槛来凫鹥。柳阴谷犬鸣，露脚莎鸡啼。祝融回其驭，妇子方安栖。乃知济时策，不在拯颠隮。公之治水术，岂独过白圭。泉清原隰平，名与召伯齐。我家由拳城，闾巷多蒿藜。愿公袪墨吏，如决浊水泥。上以荅天子，下以宁群黎。
松霭山房六咏 其一 四松径
作者：朱彝尊
朝代：清
体裁：五言绝句

松子落五粒，松钗横十寻。我来凡几宿，夜夜警皋禽。
松霭山房六咏 其三 清籁居
作者：朱彝尊
朝代：清
体裁：五言绝句

一夜雨鸣树，不知云几重。推窗看晓色，对面北高峰。
松霭山房六咏 其二 山茶院
作者：朱彝尊
朝代：清
体裁：五言绝句

一十四春风，一百五寒食。自开雪中花，至今好颜色。
松霭山房六咏 其五 栗园
作者：朱彝尊
朝代：清
体裁：五言绝句

布叶密如栎，结实小于榛。时有刍尼至，翻飞不露身。
松霭山房六咏 其六 竹笕
作者：朱彝尊
朝代：清
体裁：五言绝句

流泉半岭来，续以青竹管。穿过白花篱，忽注僧厨满。
松霭山房六咏 其四 西涧
作者：朱彝尊
朝代：清
体裁：五言绝句

山僧斸茯苓，洗此西涧水。宛转流树根，涓涓鸣不已。
林叟携二子载酒过
作者：朱彝尊
朝代：清
体裁：五言律诗

酿比官醪酽，肴看水族分。老年思旧雨，深话到斜曛。契独存侨札，交须合纪群。不妨留秉烛，作赋共诛蚊。
林封君招饮榕庵
作者：朱彝尊
朝代：清
体裁：七言律诗

细泉危石响峥潺，避暑筵开接款颜。祖竹杖多供客借，佛桑花放许吾攀。入门爱坐千年树，对酒平临一朵山。珍重主人投辖意，留看七塔夜灯还。
林屋洞二首·其一
作者：朱彝尊
朝代：清
体裁：五言律诗

洞天传第九，林屋是吴根。地户真官守，涂泥太古存。杂花春琐细，仙鼠昼飞翻。二客思深入，囊衣换犊裈。
林屋洞二首·其二
作者：朱彝尊
朝代：清
体裁：五言律诗

出谷衣争曝，盘坳炬已灰。仙居无路到，石扇几时开。题壁思前事，穷源诫后来。不如神景观，松下且徘徊。
枣花联句
作者：朱彝尊
朝代：清
体裁：古风

枣花香细细，乱结春风阑。既免纤手摘，宁邀上客看。燕郊得千树，吾将老园官。
枫桥夜泊
作者：朱彝尊
朝代：清
体裁：古风

初月开平林，繁星罗远戍。惊禽沙上鸣，渔子夜深语。遥闻歌吹声，暗入枫桥去。
查上舍弟将南还过寓舍话别同魏二小饮赋六言
作者：朱彝尊
朝代：清
体裁：六言诗

江郎南浦欲别，小谢西陵未来。细草巴沟乍绿，坚冰潞水宁开。骰翻李合新格，酒泻乌巾旧醅。款语且留十日，看花同上丰台。
查二编修弟煎锡为洗头盆注水扶寸江行恒自随乃以脱赠赋五言诗纪事
作者：朱彝尊
朝代：清
体裁：五言律诗

查仲华山顶，曾窥玉女窗。洗头无俗具，注水爱深缸。巧匠工煎锡，骚人利涉江。尘容许三沐，赠我载归艭。
查编修弟家上舍书来许以七夕见过愆期不至漫赋
作者：朱彝尊
朝代：清
体裁：五言律诗

星期逾七夕，露坐判三更。河汉夜无影，梧桐秋有声。愁嫌桦烛短，凉觉苧衣轻。可是乌巾酒，连船载不成。
柬友人
作者：朱彝尊
朝代：清
体裁：四言诗

吾图吾书，筦钥则无。与子忘形，点勘墨朱。期我故人，无失其故。乾糇以愆，将子无怒。勿躬勿亲，聆我诋諆。人或迋汝，胡诅我为。子毋居居，子毋究究。虽有新知，人惟求奋。
柯将军园亭即席分韵送柯三还嘉善
作者：朱彝尊
朝代：清
体裁：五言律诗

匹马嵩阳返，曾探玉女崖。征衣犹雨雪，归棹复江淮。客有悲歌独，文传别赋皆。葛疆池上月，后夜不胜怀。
柯山
作者：朱彝尊
朝代：清
体裁：五言律诗

柯亭山下路，修竹暮纷纷。众壑千寻暗，双崖一径分。沙光明草树，日气冷江云。更忆中郎笛，寥寥不可闻。
柳含烟·春游忆青士天自
作者：朱彝尊
朝代：清
体裁：词

船缓进，就花枝。别路青青柳发，千条金缕万条丝。复参差。两见梨花归不得。昨日老于前日。人兮不见抱琴好。倚长松。
柳巷杏花歌同严中允钱编修作
作者：朱彝尊
朝代：清
体裁：古风

频年住帝里，一山一水何曾经。有若蜗负壳，又若鸟剪翎。疾风扬沙卷花去，眼看春事如流星。迩来罢官居，肆意寻郊坰。朝从潞河还，犯卯酒未醒。双桥东偏柳巷北，小寒食后微雨零。偕行者二子，各各驻舆丁。杏梢含苞犹未白，柳条踠地今渐青。晴丝冉冉香细细，卑枝袅袅高婷婷。村童灌畦爱看客，辘轳井架双铜瓶。种花此地已难得，那不更缚香茅亭。江乡尔时春愈好，西神山下泉泠泠。阊门游人连臂出，筠车十里填支硎。只如南湖亦不恶，桑鸠谷犬声可听。紫荷花草杂坐卧，燕来竹笋生竛竮。人生还家贫亦足，何苦晨夕劳其形。吾侪田庐况不远，峭帆柔橹淩回汀。都篮兼携茶酒具，闷拓小眼红窗棂。吴歈越吟相继和，五日十日恣留停。念此令人反惆怅，夕阳四顾尘冥冥。
柳梢青·回雁书迟
作者：朱彝尊
朝代：清

回雁书迟，烧灯时候，尚促归期。兽锦梭抛，鲛珠泪尽，也忒相思。彩云天远瑶姬，便不管人间别离。约指轻弡，熏香小像，都悔还伊。
柳梢青·应州客感
作者：朱彝尊
朝代：清
体裁：词

金凤城偏。沙攒细草，柳擘晴绵。九十春来，连宵雁底，几日花前。禁他塞北风烟。虚想像、湖南扣舷。梦里频归，愁边易醉，不似当年。
柳梢青·西瓜
作者：朱彝尊
朝代：清
体裁：词

乞种边庭。极知风味，胜似东陵。虎掌黄斑，瓠犀黑白，蒲鸽葱青。焦烟赤日人行。眄岸柳、阴阴短亭。藓井寒浆，芦帘曲几，闲拂秋蝇。
柳梢青·记游
作者：朱彝尊
朝代：清
体裁：词

障羞罗扇，花时犹记，这边曾见。曲录栏杆，玲珑窗户，也都寻遍。两峰依旧青青，但不比，眉梢平远。第一难忘，重来崔护，去年人面。
柳梢青·记游
作者：朱彝尊
朝代：清
体裁：词

障羞罗扇，花时犹记，这边曾见。曲录阑干，玲珑窗户，也都寻遍。两峰依旧青青，但不比，眉梢平远。第一难忘，重来崔护，去年人面。
柳梢青·题戴上舍惟意所拟图
作者：朱彝尊
朝代：清
体裁：词

一道清溪。露花开到，红板桥西。不借鞋轻，无弦琴矮，没骨山低。石屏诗句堪题。休闲了、秋容满堤。坐里吟边，三升画榼，两个黄鹂。
柳梢青·马上望琅琊山
作者：朱彝尊
朝代：清
体裁：词

遵海南耶。我行山路，朝舞非耶。遥望秦台，东观出日，即此山耶。崖光一线云耶。青未了、松耶柏耶。独鸟来时，连峰断处，双髻人耶。
柳色黄·对雨
作者：朱彝尊
朝代：清
体裁：词

岸侧榆钱，墙角楝花，吹已将尽。渐添绿叶阴浓，转觉晚来风紧。丝丝缕缕，界开密雾低烟，暗催兰药红尖润。怕凤子衣单，把柔黄都褪。休问。钿车骢马，纵约归期，料应难准。最忆江南，屐齿满街声趁。吴歌几曲，稳坐细浪鱼天，落帆笑指柴门近。任踏破苔痕，数小园新笋。
柽联句
作者：朱彝尊
朝代：清
体裁：古风

有木生庭隅，入夏翠阴发。卑枝易妨帽，密荫恰承袜。重露一以晞，微风久不歇。皮乾皵殷赭，花琐补秃缺。色笼澹泞天，影漏惺忪月。遮门肖水松，验雨促耕垡。茎小舞蝶翻，脂香行蚁窟。其身异枞柏，其产遍扬越。岂惟敌雪霜，兼可蠲宛暍。疢疾崽子除，杯槃匠人劂。是物锡嘉名，肇诗皇矣曰。尔雅配虫鱼，图经绘苗发。过从每淹留，爱护勿剪伐。森森埽庭蔓，浅浅露莺骨。清谈自亭午，离坐到日没。虽非郊野居，且免土蓬勃。况有易酿沽，把盏恣百罚。箕踞独树根，狂哉酒梼杌。
树萱篇
作者：朱彝尊
朝代：清
体裁：古风

朱明四五月，萱草满中园。花花连枝发，叶叶从风翻。移萱南湖滨，树萱北庭侧。亮无同心人，馨香讵相识。兔丝自有枝，桃叶自有根。黄花特小草，何用通慇勤。冶容无故欢，柔条易颠倒。本是忘忧花，翻成断肠草。
桂园联
作者：朱彝尊
朝代：清
体裁：联

高峰入云，清流见底，何处更着点尘；茶烟乍起，鹤梦未醒，此中得少佳趣。
桂枝香 其一 蟹
作者：朱彝尊
朝代：清
体裁：词

新霜晚渡，见燃苇鸿天，落潮鱼步。尽掩青筐缚急，腥涎齐吐。津门水市无人问，听轧轧、小车鸣路。携来九陌，不知还有，酒徒闲否。又何况、乡园秋暮，任空江筑舍，断沙名浦。酥片金穰那管，玉纤黏住。橙阴菊外登高宴，捉鲖阳、瓮边铸侣。年年长擘，烛斜画舫，水凉朱户。
桂枝香 其二 蟹
作者：朱彝尊
朝代：清
体裁：词

纬萧截水，见半漾湖波，半撑湖嘴。此际菱歌渐少，满塍香穗。渔师菰饭新炊后，任欹斜、撅头船舣。爬沙响处，连江露白，一灯红细。便八跪、双螯都利，被寒蒲束缚，仄行无计。试放闲塘蓼岸，描成秋意。须愁解甲随潮去，添瘦苇、一枝扶起。履霜听遍，声声宛似，玉琴丝里。
桂枝香·增伎桂娘
作者：朱彝尊
朝代：清
体裁：词

风旗洛浦。正舞罢霓裳，把侬留住。宿火香篝暖逼，盈蹲清醑。仙林一半瑶台种，怎添他、二分尘土。伴今宵月，已过二八，尚同三五。试说与、江南乐处。有石栏金粟，小山花雨。急棹轻舟载取，五湖同去。王孙自昔飘零久，问何年、芳草归路。揽衣乍起，斜飞露脚，马嘶人语。
桂殿秋·剡城客夜
作者：朱彝尊
朝代：清
体裁：词

月漉漉，雨微微。故乡山水路依稀。近来欲睡兼难睡，正是归时厎不归。
桂殿秋·思往事
作者：朱彝尊
朝代：清
体裁：词

思往事，渡江干，青蛾低映越山看。共眠一舸听秋雨，小簟轻衾各自寒。
桃源忆故人·祁县登楼作
作者：朱彝尊
朝代：清
体裁：词

高楼百尺谁家院。静锁葳蕤春晚。可惜虾须帘卷，只是无人盼。登楼搔首斜阳满，风起落花如霰。可惜鹅儿酒煖，只是无人劝。
桐庐雨泊
作者：朱彝尊
朝代：清
体裁：古风

桐江生薄寒，急雨晚淋漉。炊烟起山家，化作云覆屋。居人寂无喧，一气沉岭腹。白鹭忽飞翻，让我沙际宿。
桥下小轩对菊效陶
作者：朱彝尊
朝代：清
体裁：古风

商风拂昧谷，翳日浮云移。晚节菊有芳，不随萧艾萎。黄白爱并列，朱紫或间之。虽乏有皖实，沃沃呈其姿。主人治席砚，弟子前摛辞。抗论孔壁书，兼咏伐檀诗。吾亦扶杖至，逍遥循阶墀。良久发清讴，妙舞堂中施。三爵客多又，一觞我同持。人生如噩梦，境适且自怡。今者若不乐，将为四座嗤。
梁吉士以罗浮蝴蝶茧二枚赠行曲江道中一蝶先出篷厎联句成三十韵
作者：朱彝尊
朝代：清
体裁：古风

故人赠我行，方物当所选。笥发诧骈罗，中有蝴蝶茧。两两折枝挂，一一槁叶卷。动摇槌悬风，妥贴纩缀冕。厥包同米囊，其文比竹篆。末如蝉翼轻，齐女鬓垂鬋。诗朋争爱惜，寘之黄篾�。薄寒巾密覆，迟日窗始展。隔笼频摩挲，并棹迭窥覸。形随秋燕蛰，候早春蛹蠕。我梦为庄周，栩栩兴匪浅。俄然一茧破，有若子初娩。停桡疾招呼，急走忘足跣。斑斓五采错，的皪九光㬎。层层金泥涂，屑屑云母碾。丝丝春江濯，幅幅朝霞剪。孔鸾一毛截，玳瑁片甲软。眉过粉蛾长，翅类仙鼠扁。縓纁变周官，绘绣备虞典。曾闻朱明洞，大者如轮转。悠扬千花丛，下上百丈巘。或云麻姑裙，裂之在苍藓。或云葛翁衣，贮之在丹甗。纷纶辞各异，无乃传者舛。梦想四百峰，有约末由践。未逢采雀灵，徒说哑虎善。名山应见笑，竦诮岂能免。睹兹凤凰子，髣髴列仙遣。入山夫何难，归与面有腼。明当放汝还，华首恣游衍。
梅市
作者：朱彝尊
朝代：清
体裁：五言律诗

仙吏经过处，空江日夜流。何年市门去，千载渺难求。竹暗清溪路，沙明白石楼。羁鸿与孤客，归思两悠悠。
梅市对雨迟朱不至同吕祁分韵得泥字
作者：朱彝尊
朝代：清
体裁：七言律诗

溪亭萧瑟水云低，积雨千山极望迷。落叶渐看沙径满，寒乌偏傍女墙啼。重来宾客仍羁旅，此去乡关亦鼓鼙。何事怀人坐惆怅，且拚今日醉如泥。
梅市访祁七明府留赠公子因忆亡友朱廿二
作者：朱彝尊
朝代：清
体裁：七言律诗

出郭试寻梅福市，临流不减仲长园。白花结实垂垂绽，红药当阶故故翻。公子风流能爱客，君家兄弟数开樽。重怜旧日同游少，肠断空山听晓猿。
梅市逢魏
作者：朱彝尊
朝代：清
体裁：古风

前年逢君射襄城，山楼置酒欢平生。淳于一石饮未醉，孟公四坐人皆惊。今年逢君梅福市，潦倒粗疏已无比。寒暑推移六七年，眼前贫贱犹如此。悲君失意成老翁，况复奔走随西东。揽镜不知头尽白，逢人先说耳初聋。山阴祁生贤地主，好奇往往相倾许。岂无上客朱与姜，齐向高堂饭鸡黍。哀丝急管何其多，酒酣坐起舞婆娑。魏生魏生奈尔何，百年强半成蹉跎。天生汝才岂牖下，何为抱膝徒悲歌。
梅市饮祁四居士宅同徐十五祁六分韵
作者：朱彝尊
朝代：清
体裁：五言排律

旧里仙人市，遥峰玉女岩。窗中交浦树，槛外落风帆。药圃穿篱远，沙泉近海咸。绀园留过客，黄独斸长镵。榻下同徐稚，林中对阮咸。坐来残暑退，凉思入枫杉。
梅花引·苏小小墓
作者：朱彝尊
朝代：清
体裁：词

小溪澄，小桥横，小小坟前松柏声。碧云停，碧云停，凝想往时，香车油壁轻。溪流飞遍红襟鸟，桥头生遍红心草。雨初晴，雨初晴，寒食落花，青骢不忍行。
梅花引·苏小小墓
作者：朱彝尊
朝代：清

小溪澄，小桥横，小小填前松柏声。碧云停，碧云停，凝想往时，香车油壁轻。溪流飞遍红襟鸟，桥头生遍红心草。雨初晴，雨初晴，寒食落花，青骢不忍行。
梦中送祁六出关
作者：朱彝尊
朝代：清
体裁：七言律诗

酌酒一杯歌一篇，沙头落叶何纷然。朔方此去几时返，南浦送君真可怜。辽海月明霜满野，阴山风动草连天。红颜白发双愁汝，欲寄音书何处传。
梦寐
作者：朱彝尊
朝代：清
体裁：五言律诗

梦寐看儿女，沉吟泣数行。他时尝独立，永日见相将。去动怜渠小，归应共我长。云山千万里，谁道不思乡。
梦砚歌为汪舍人作
作者：朱彝尊
朝代：清
体裁：古风

我怪汪舍人，卧疴懒朝参。眼前富贵非所好，惟于载籍偏沉酣。无钱可籴太仓米，僮仆入市心怀惭。舍人舒膝方昼寝，如虫食蓼翻知甘。忽然梦入无人区，广庭巨室何㽎㽎。中罗石砚十有二，一一就视烟云含。鼍矶苦坚龙尾滑，洮河水玉徒䆾䆱。讵若羚羊峡中质，青花白叶波渟涵。良璞得一亦已足，十二尽取毋乃贪。觉来伏枕赋长句，中心惆怅真难堪。为语舍人且莫贪，高要峡路吾能谙。昔年著屐入岩穴，亲斲山骨施斧錾。黄金尽散要不惜，一百八石岩前担。自从轻舟发大庾，篷窗一日摩挲三。榜人潜窥窃其九，馀归见者争来挦。眼看美好尽已去，何况梦寐侈空谭。舍人翻然释惆怅，留余浊酒开新坛。紞如漏鼓犹未起，起时月落天西南。
梦芙蓉
作者：朱彝尊
朝代：清

日长深院里，见微吟红豆，学书青李。鼠须散卓，曾付扫眉翠，绿纱风不起，炉烟都篆心字。密缔星期，许支机石畔，来往绛河水。谁料分飞万里。雾露芙蓉，恨别成秋蒂。桃蹊重到，仙犬遽迎吠。涩尘凝满砌，夕阳空自垂地。旧日回廊，剩枇杷一树，花下小门闭。
梦芙蓉·日长深院里
作者：朱彝尊
朝代：清

日长深院里，见微吟红豆，学书青李。
鼠须散卓，曾付扫眉翠，绿纱风不起，炉烟都篆心字。
。
密缔星期，许支机石畔，来往绛河水。
谁料分飞万里。
雾露芙蓉，恨别成秋蒂。
桃蹊重到，仙犬遽迎吠。
涩尘凝满砌，夕阳空自垂地。
旧日回廊，剩枇杷一树，花下小门闭。
梭鱼
作者：朱彝尊
朝代：清
体裁：五言律诗

雉兔关东最，梭鱼味更良。刺方青鲫少，鲙比玉鲈香。赐出春初早，携归尺半长。罟师题字在，宁分小臣尝。
棕鞋联句
作者：朱彝尊
朝代：清
体裁：五言律诗

五两来江市，千毛结海棕。泽蒲材较贱，楚笋制徒工。健许踏层碧，疏难入软红。老夫还称此，桐帽伴山中。
槜李
作者：朱彝尊
朝代：清
体裁：五言排律

佳果先秋熟，来禽也不如。瑶光珠斗散，青简素王书。瘦地翻宜嫁，柔条亦易舒。最防黄雾塞，务使绿阴疏。暑暍浆偏润，风吹粉未除。丰肌须小摘，纤核乃中虚。销夏吾乡好，分甘佛寺初。曾留西子掐，当食转怜渠。
樟滩
作者：朱彝尊
朝代：清
体裁：古风

建溪饶惊潨，樟滩最巉险。颠波势欲下，乱石故磨飐。洼坳碾作涡，刻露圭就琰。我衰忧患多，过此容色敛。篙师凝睛立，尺水巧回闪。铿然矢投壶，狎恰不误点。轻舟恣一掷，纵若鸟脱罨。以兹推物理，遇境适夷险。人或发祸机，忌者思尽掩。扬澜沸平地，凿空架崖厂。由来人背噂，未必鬼神贬。济盈轨易濡，忠信幸无忝。习坎入坎凶，既出夫何玷。浮海桴可乘，舟楫况刳剡。
樟滩
作者：朱彝尊
朝代：清

建溪饶惊，樟滩最巉险。颠波势欲下，乱石故磨飐。洼坳碾作涡，刻露圭就就琰。我衰忧患多，过此容色敛。篙师凝晴立，尺水巧回闪。铿然矢投壶，狎恰不误点。轻舟恣一掷，纵若鸟脱罨。以兹推物理，遇境适夷险。人或发祸机，忌者思尽掩。扬澜沸平地，凿空架崖厂。由来人背噂，未必鬼神贬。济盈轨易濡，忠信幸无忝。习坎入坎凶，既出夫何玷，浮海桴可乘，舟楫况刳剡。
横山蛟潭
作者：朱彝尊
朝代：清
体裁：古风

云根雁齿阶，旁睹怪石裂。传闻此山隅，有蛟出自穴。崖倾箭栝门，水暗玄黄血。不见下山人，怊怅芳菲节。
次查上舍韵送杨侍郎还里四首·其一
作者：朱彝尊
朝代：清
体裁：七言律诗

吾爱吾乡少司马，乞归躬养太夫人。圣朝孝治容将母，元老功成合引身。箧里诗篇行处有，道傍叹息见来亲。计程一舸盐官水，到及陔兰满眼春。
次查上舍韵送杨侍郎还里四首·其三
作者：朱彝尊
朝代：清
体裁：七言律诗

横浦先生旧里居，为园郭外尽堪娱。人家户户通舟楫，药草村村尽画图。坐久春禽啼满树，朋来腊酿劝倾壶。更饶入馔江鱼美，添买临平半顷湖。
次查上舍韵送杨侍郎还里四首·其二
作者：朱彝尊
朝代：清
体裁：七言律诗

夜舫朋笺昼赌棋，昔游岭表共栖迟。频过韦幔传经地，尚记潘舆置酒期。南北几回分手路，升沉相对满头丝。今朝遇我欢心剧，不异蛮天捧檄时。
次查上舍韵送杨侍郎还里四首·其四
作者：朱彝尊
朝代：清
体裁：七言律诗

偻指东华九载过，罢官归计尚蹉跎。最怜老友匆匆别，不惜衰颜夜夜酡。酒倒三瓶犹恨少，梦随千里自今多。早春也拟轻帆下，更懒金台独放歌。
次韵赠沈上舍
作者：朱彝尊
朝代：清
体裁：七言律诗

沈郎诗格珊瑚钩，曾题八咏之高楼。著书应过习凿齿，论事不数贾长头。桥门鼓箧又三载，社酒治聋须几秋。爱子斋居花满眼，疏帘清簟坐销愁。
欲寻孔水洞不果
作者：朱彝尊
朝代：清
体裁：古风

晚投故砦宿，晨别羽士家。欲寻孔水洞，村路迷三叉。传闻迹最胜，自昔图经誇。怒冲䃕确石，晴响霹雳车。层层落暗穴，湛湛渟深洼。每当三春时，流出夭桃花。仙鼠舞白日，文鳞漾银沙。我思穷其源，惜哉无古槎。仆痡促归数，未得探幽遐。立马长店冈，心仍恋峰霞。
止孤山普济寺
作者：朱彝尊
朝代：清
体裁：古风

晓辞卢沟河，暮踰韩姞砦。荒榛取线路，乱塔涌香界。峰回削峘岋，水涸失涔派。哑哑饥乌集，簌簌病叶败。返景寒易收，阴厓暝逾怪。俄而樵歌歇，近寺响僧呗。言投水晶域，栖止得所届。山瓶温冻酿，冬窖出秋菜。坐久霜月高，起行犹未惫。逍遥青松阴，于心岂不快。
步蟾宫·代州伎有小字白狗者，晨往曲中访之不值，戏投以词
作者：朱彝尊
朝代：清
体裁：词

疏帘日影才铺地，却早被、金铃唤起。朝云一片出巫山，盼不到、黄牛峡里。仙源乍入重门闭，任闲杀、桃花春水。刘郎去了阮郎归，算只有、相如伴你。
步蟾宫·席上同沈六赠伎
作者：朱彝尊
朝代：清
体裁：词

越罗垂地香裙匝，浅露著、鞋帮红狭。寻常已是不分明，况一点、纱笼残蜡。玲珑骰子抛时霎，遥劝酒、觥船才压。月高先自下阶行，又何处，为云巫峡。
步蟾宫·端溪观采砚
作者：朱彝尊
朝代：清
体裁：词

苍山暗束寒江转。问岩穴、探时深浅。不妨篝火夜连朝，待割取、溪云一半。疏疏嫩叶青花遍。比刲却羊肝更软。看来只合寄情人，已早有、相思泪眼。
武夷冲祐宫
作者：朱彝尊
朝代：清
体裁：古风

武夷君，异哉世所传。或云钱之二子，或云是魏王子骞。当时结侣高宴幔亭前，此挹衣袖彼拍肩。坎铃鼓，急管弦，宾云妙曲左右仙。一从彩云散，虹桥断绝上无缘。琳宫建何时，传是天宝年。后王因之祷水旱，金龙玉简投深渊。我来谒祠下，取径芝朮田。入门高树雄且妍，藤蔓曲似蛟龙缠。殿古石罅仙鼠穿，陈丹暗粉蜗吐涎。十二栗主配君像，中间名字或已湮。乾鱼祭后祀典歇，但有村翁膢腊率社钱。缚草为轮，剪纸为船。不知仙人倏而来子忽而逝，云车风马电作鞭。胡用是物东西悬，长廊曲曲通回旋。旁有道士馆，房房户户相错连。甘蕉绿摇漾，修竹青便娟。竹鸡声中摘茶叶，石榴树厎交茶烟。吾思此地洵胜绝，道书名之曰洞天。阿谁屈置一十六，何山可以居其先。昔年禹平水土名山川，至今岳渎垂虞编，不闻议者纠其偏。若兹次第逞胸臆，毋乃伪托非真诠。试质武夷君，吾言然不然。
武林逢郑高州
作者：朱彝尊
朝代：清
体裁：七言律诗

高凉太守鬓成丝，青眼看人似旧时。桐树半生无改色，蟹螯一手尚坚持。后来领袖归才子，老去云烟胜画师。别久重逢转倾倒，七言三复晓行诗。
殢人娇·垂丝海棠
作者：朱彝尊
朝代：清
体裁：词

蜡蒂何长，红丝齐绾。算风信、梨花尚晚。一番雨过，一番春暖。似卯酒、人慵鬓钗横乱。日炙逾明，莺衔不断。伴蝴蝶、深枝眠惯。须烧银烛，更浮金盏。任桃李漫山，有谁人看。
殢人娇·赠女郎细细
作者：朱彝尊
朝代：清
体裁：词

绝小唇朱，无多眉翠。算舞腰、楚宫有几。犀心一线，柳条通体。比燕燕虫虫，也还纤媚。易露帘前，最宜怀里。借片石、迷藏花底。一分难减，千丝得系。待社日归来，与伊相对。
毕上舍止酒经年冬夜枉过劝之复饮赋三十韵
作者：朱彝尊
朝代：清
体裁：古风

毕生本酒徒，系沿鲖阳卓。长筵惯分曹，专与大户较。倾壶满觥船，斗力出捲握。选格抛牙骰，射覆探雀㲉。勇哉气如虎，可夺力士槊。初愁鼓鼟鼟，俄至鸡喔喔。一朝忽不饮，客劝辄惊逴。人或强之坐，竦身等山岳。甘令涴衫袖，不复顾谣诼。自从断酒来，月改十晦朔。问之何以然，其志在困学。僧寮止容膝，居若蜗负壳。一盂黄齑酸，一灯青豆爆。当其夜分倦，欲睡乃翻觉。漆鬓添初星，丹颜损旧渥。入秋试不利，泣抱楚和璞。群饮徒揶揄，背面肆评駮。独醒亦何苦，羌不如醉浊。北地酿法多，沧易通蓟涿。兹非禁酒国，况弛官务榷。胡然守枯槁，血脉久淫濯。生来恒郁郁，我见尤懪懪。是夕风最寒，冰簪挂斜桷。西市买山麋，东市买海鳆。此时浮一盏，亦足忘蹇剥。生也闻我言，相视忽而嚗。有如鱼含钩，又如鹤受鋜。红文螺曲房，黄支犀斛角。沛然决江河，岂能塞一墣。诘朝客来寻，仍向瓮边捉。
毕子饮二十杯而腹痛复欲止酒再以诗示之
作者：朱彝尊
朝代：清
体裁：古风

我歌劝生饮，生醉我亦眠。绳床一墙隔，闻若呻吟然。残灯拨馀燄，夜半衣重褰。问之卧攲侧，欲语哽在咽。手摩腹与肚，抱痛青两颧。历鹿车毂转，往来梭肠穿。良久始起坐，絮被遮寒肩。荅云我禄薄，福过灾则延。缄之苦不易，一夕败终年。饮啄各分定，造物信有权。譬诸再嫁妇，羞涩涂脂铅。譬诸黄面僧，破斋烹肥鲜。旁人笑且侮，瑟缩难自前。曲糵伐性斧，自此仍弃捐。主人忽大噱，物理生未研。八尺士皮肉，以腰分地天。藏府应音律，经络贯源泉。江河漳漯流，夫岂可涸焉。古圣作醪醴，服之斯寓全。后来止酒徒，托辞匪真诠。奈何屏杯杓，委腹为枯田。数升下㗋咙，反若汤沸煎。陷河涌越巂，谷水沦由拳。此如囊裹浆，暴下乃得痊。及其润既燥，百骸自安便。金平水静顺，岂复重崩骞。来朝生且住，剩有叉头钱。再为生解酲，清圣浊亦贤。不闻朔风号，雪虐层冰坚。地炉拥终日，与我常周旋。
毛封公寿诗集唐人句十韵
作者：朱彝尊
朝代：清
体裁：五言排律

自知清净好，名利本来疏。嗜酒晋山简，通经汉仲舒。高斋徵学问，教子但诗书。庭养冲天鹤，香消蠹字鱼。宁知武陵趣，还傍钓台居。散帙至栖鸟，鸣榔闻夜渔。古苔生迮地，时菊覆清渠。洞有仙人箓，门停长者车。桐江秋信早，勾漏药成初。自有延年术，何人更得如。
水仙子 双调 为毛大可挽姬人曼殊丰台花匠女也
作者：朱彝尊
朝代：清
体裁：曲

玉堂传说小名儿，檀板能歌绝妙词，银钩会写相思字。记人扶拜客时胜，丰台一捻花枝。留客住豪端染纸，想夫怜筝柱调丝，今日个长恨题诗。
水仙子·双调
作者：朱彝尊
朝代：清
体裁：曲

半湖山上采樵夫，百步桥边垂钓徒，三家村里耕田父。这生涯都不苦，要归与只便归与。锦屏风苍厓红树，白雪滩金齑玉鲈，绿杨湾赤米青菰。
水仙子·双调
作者：朱彝尊
朝代：清
体裁：曲

昏钟百八戍楼敲，旅梦三千乡路饶，平头六十今年老。算不如归去，好得逍遥，且自逍遥。閒摘朵山花簪帽，紧随身村沽满瓢，醉拖条竹杖过桥。
水口
作者：朱彝尊
朝代：清
体裁：七言绝句

岸阔滩平漾白沙，船人出险鼓停挝。为贪放溜风头坐，不觉蜻蜓上桨牙。
水带子歌为乔孝廉赋
作者：朱彝尊
朝代：清
体裁：古风

水带子，环外虚其中。九州以内制器不及此，得非来自日本东。刮磨者匠髹者工，惟智创物变乃通。置之两腋下，络颈双青緵。中流踏浪如御风，过涉不愁灭顶凶。胜壶千金樽五石，溺人一笑可以生我躬。乔生手携是物访我梅会里，自言来自射陂水。黄梅时雨水稽天，甓社湖流人罢市。无朝无暮虑覆舟，且喜今朝得到此。挂之驼钩壁上悬，与论往事增凄然。初闻淮南减水坝，开设天子谓是一坝一口决。俄而佥谋滋异同，尔考直前奏事真剀切。迄今黄流泛滥轸，帝情雁户岂得安其生。桃花春水纵不发，河堤使者毋遽誇平成。吁嗟乎，河伯不仁亦无害，准备家家蓄水带。
水碓四十韵
作者：朱彝尊
朝代：清
体裁：古风

百滩趋渐江，昏旦鸣不息。大波恣奔放，小波回汨�。居人擅水利，审曲引使直。其长走蛟蛇，其广纳沟淢。遏防激之怒，径隘流转急。夫岂水性然，适来遭势逼。于焉扼其吭，垒石添橛杙。椽茅架小屋，度地随偃仄。斲木为巨轮，当冲立枢极。旁安三十辐，辐辐辏斤墨。龟文交两兆，鳖甲支九肋。括张等虞机，璇运就圜则。江心镜欲跃，海厎月半蚀。灭顶泅人腾，升陑壮士踣。居高首或下，后涌前乃匿。团团牛旋磨，匝匝鸦翻翼。枣轴贯中央，有如蓍在扐。循环触牙动，扬者必先抑。石臼质本顽，甘为杵所贼。昂然马腾槽，俛若鹤啄食。砯砰应关棙，次第符漏刻。捣纸十万笺，取禾三百亿。糠秕除未尽，藤竹需孔急。一为机事牵，焉得休汝力。先王昔制器，取象配卦德。舟楫涉大川，耒耜徂畛域。养生务佃渔，分壤别动植。邻歌荅舂相，作苦爰稼穑。俾习四体勤，群黎无懈忒。后世技巧繁，淫奇难忖测。桔槔辘轳作，便利成典式。纷纷凿浑沌，一一逞胸臆。能令蠢者灵，通者忽以塞。即此水碓论，用意略可识。居然役造化，安坐无怍色。乃知天生民，若苗之有螣。夜来山雨骤，䞟涨漫泽国。沙崩岸漂沉，有械施不得。物成久则毁，兹理复何惑。逸豫安可贪，民劳宜率职。
水调歌头·得曹秋岳侍郎札却寄
作者：朱彝尊
朝代：清
体裁：词

朔雁度红岘，秋树冷金台。故人怜我久滞，隔岁一书来。枫橘山亭应满。姜蔗湖田无恙，别业古城隈。范蠡祠东月，恰照小门开。八行发，三过读，转徘徊。栖栖南北何事，瘦马倦黄埃。行处藤鞋竹伞，坐处莼羹葛面，尽可共衔杯。只此办归计，岁暮草堂回。
水调歌头·暮春山居
作者：朱彝尊
朝代：清
体裁：词

返景照疏雨，层阁有馀清。浮云卷霭，独树花发自分明。池北池南草录，共握手而相顾，远近听泉声。野果新成子，山鸟自呼名。人寂寞，山坱圠，水澄泓。有竿斯竹，无数春笋满林生。酌酒会临泉水，求寿藤与蟠木，扶汝醉初醒。宛是野人也，无事亦无营。
水调歌头·送孙无言归黄山
作者：朱彝尊
朝代：清
体裁：词

溪水碧于草，轻枻理还�。故山南望，何处三十二莲峰。怀宇宙以伤远，送飞鸟以极目，长揖古人风。意气百年内，心事一杯中。碧烟上，观瀑布，舞蛟龙。白云千里，万里日色冷青松。攀石壁而无据，抚桂枝以凝想，鱼鸟去来逢。谁识巢居子，但讶鹿皮翁。
水调歌头·送诸骏男赴楚抚幕
作者：朱彝尊
朝代：清
体裁：词

云幕近开府，鄂渚旧名邦。游人此去万里，风动碧油幢。上马能横大槊，下马能书露布，笔阵鼎应扛。记室古来有，意气尔无双。潇潇雨，听木叶，溯空江。平沙历历，断雁楚火照船窗。赤壁山前故垒，鹦鹉洲边秋色，千古怒涛撞。不浅南楼兴，谁共倒深缸。
水调歌头·送钮玉樵宰项城
作者：朱彝尊
朝代：清
体裁：词

吾最爱姜史，君亦厌辛刘。经过燕市多暇，歌酒互相酬。自向金门索米，君亦牵丝作吏，临别始添愁。檀板按新曲，此事尚能不。雷封好，项子国，古陈留。江南风景，宛似烟月北扬州。也有疏帘轻簟，也许樽前家宴，随意发清讴。三十六赪鲤，莫忘寄轻邮。
水龙吟·白莲
作者：朱彝尊
朝代：清
体裁：词

绿云十里吹香，轻纨剪出机中素。银塘一曲，亭亭何限，露盘冰柱。玉腕徐来，青泥不动，乍鸣柔橹。任沙鸥扑鹿，双飞不见，又何况，双栖鹭。好手画师难遇。倩崔吴、鼠须描取。翠衿小鸟，黄衣稚蝶，添成花谱。云母屏风，水晶帘额，冷光交处。为秋容太淡，嫣然开到，小红桥路。
水龙吟·观洗象作
作者：朱彝尊
朝代：清
体裁：词

凉波晓色城西，略趁著热风犹未。引来舞队，依稀晋日，黄门鼓吹。垂鼻鳞囷，旋涡远近，欲沉还起。看云旗摇处，更番催去，偏会得，蛮奴意。夹岸人家此际，步踟蹰、紫骝难系。疏帘隐隐，轻容小袖，笑声齐指。赤日徐高，黄尘又遍，钿车流水。剩白头宫监，相携柳下，说前朝事。
水龙吟·谒张子房祠
作者：朱彝尊
朝代：清

当年博浪金椎，惜乎不中秦皇帝！咸阳大索，不邳亡命，全身非易。纵汉当兴，使韩成在，肯臣刘季？算论功三杰，封留万户，都未是，平生意。遗庙彭城旧里，有苍苔断碑横地。千盘驿路，满山枫叶，一湾洞水。沧海人归，圯桥石杳，古墙空闭。怅萧萧白发，经过揽涕，向斜阳里。
永嘉元日
作者：朱彝尊
朝代：清
体裁：五言绝句

官舍红梅放，繁花一树春。谁怜元日会，无复故乡人。
永嘉对月怀家孝廉四首·其一
作者：朱彝尊
朝代：清
体裁：古风

娟娟东城月，濯濯中园露。修堞乍升辉，广墀已流素。感物成忧端，翘思念情故。心赏竟莫同，啸歌有遐慕。
永嘉对月怀家孝廉四首·其三
作者：朱彝尊
朝代：清
体裁：古风

瑶华尚阻修，何以展嘉觌。瓯越非殊乡，方舟冀来适。新蒲纷紫茸，春草齐碧色。徒令芳醑陈，庶几烦虑释。
永嘉对月怀家孝廉四首·其二
作者：朱彝尊
朝代：清
体裁：古风

昔我济江时，别子澄湖阴。申以款曲言，谓可超重深。轩车来何晚，离绪故难任。不因道路修，惠以瑶华音。
永嘉对月怀家孝廉四首·其四
作者：朱彝尊
朝代：清
体裁：古风

芳醑无长筵，烦虑何由捐。我思一何笃，有若明膏煎。兼山义有托，涉川道未愆。安得飞鸿翼，报子池上篇。
永嘉杂诗二十首 其一 松台山
作者：朱彝尊
朝代：清
体裁：五言绝句

苍苍山上松，飒飒松根雨。松子落空山，朝来不知处。
永嘉杂诗二十首 其七 南亭
作者：朱彝尊
朝代：清
体裁：五言绝句

薄云雨初霁，返照南亭夕。如逢秋水生，我亦西归客。
永嘉杂诗二十首 其三 青牛坞
作者：朱彝尊
朝代：清
体裁：五言绝句

我行白鹿城，晓入青牛坞。长啸不逢人，松门已亭午。
永嘉杂诗二十首 其九 北亭
作者：朱彝尊
朝代：清
体裁：五言绝句

日落空水深，潮回春岸白。时有看山人，江南望江北。
永嘉杂诗二十首 其二 斜川
作者：朱彝尊
朝代：清
体裁：五言绝句

九曲斜川水，分流到海滨。金钗河上月，留照浣纱人。
永嘉杂诗二十首 其二十 绿嶂山
作者：朱彝尊
朝代：清
体裁：五言绝句

溪山百里阴，霜叶鸣瑟瑟。试鼓丘中琴，定有幽人出。
永嘉杂诗二十首 其五 太玉洞
作者：朱彝尊
朝代：清
体裁：五言绝句

亭亭五粒松，华盖神君宅。风吹寸草生，依然绿袍色。
永嘉杂诗二十首 其八 西射堂
作者：朱彝尊
朝代：清
体裁：五言绝句

已见官梅落，还闻谷鸟啼。愁人芳草色，绿遍射堂西。
永嘉杂诗二十首 其六 东山
作者：朱彝尊
朝代：清
体裁：五言绝句

判向花前醉，何难典缊袍。江南春可乐，策马自兰皋。
永嘉杂诗二十首 其十 孤屿
作者：朱彝尊
朝代：清
体裁：五言绝句

孤屿题诗处，中川激乱流。相看风色暮，未可缆轻舟。
永嘉杂诗二十首 其十一 谢客岩
作者：朱彝尊
朝代：清
体裁：五言绝句

朝看白云飞，暮看白云宿。闻有山阿人，曾歌白云曲。
永嘉杂诗二十首 其十七 瞿溪
作者：朱彝尊
朝代：清
体裁：五言绝句

鸟惊山月落，树静溪风缓。法鼓响空林，已有山僧饭。
永嘉杂诗二十首 其十三 吹台
作者：朱彝尊
朝代：清
体裁：五言绝句

仙人留吹台，近在南山麓。上有半死桐，下有孤生竹。
永嘉杂诗二十首 其十九 上戍渡
作者：朱彝尊
朝代：清
体裁：五言绝句

月露下樯乌，天风静江树。何处夜归人，历历沙中语。
永嘉杂诗二十首 其十二 花柳塘
作者：朱彝尊
朝代：清
体裁：五言绝句

山雪初消尽，春塘乱水喧。州人还几日，相见乐游原。
永嘉杂诗二十首 其十五 白水漈
作者：朱彝尊
朝代：清
体裁：五言绝句

云峰断人行，活活风泉落。知有山桃花，青春发红萼。
永嘉杂诗二十首 其十八 华严山
作者：朱彝尊
朝代：清
体裁：五言绝句

闻昔华严寺，频经逸少过。洮河流石研，未若此中多。
永嘉杂诗二十首 其十六 斤竹涧
作者：朱彝尊
朝代：清
体裁：五言绝句

谷口啼清猿，岩花泫深露。美人兮不来，风篁自朝暮。
永嘉杂诗二十首 其十四 吴桥港
作者：朱彝尊
朝代：清
体裁：五言绝句

闻说吴桥港，荷花百里开。当年王内史，五月棹船回。
永嘉杂诗二十首 其四 春草池
作者：朱彝尊
朝代：清
体裁：五言绝句

谢公去已久，空馀池上楼。春风园柳色，朝夕使人愁。
永嘉除日述怀
作者：朱彝尊
朝代：清
体裁：五言排律

不作牵裾别，飘然到海隅。谋生真卤莽，中岁益艰虞。乡里轻孙楚，衣冠厌鲁儒。微名翻诋挫，暇日少欢愉。处贱无奇策，因人远祸枢。同舟邀楚客，听曲赏巴歈。岸转群峰出，潮回众壑趋。江声渔浦静，树色钓台殊。祠宇浮空翠，松林俨画图。羁怀方浩荡，前路已崎岖。草宿侵寒兔，林栖逐夜乌。微茫辞建德，缥缈望仙都。水讶溪流恶，山将栈道纡。仆夫行木末，风雪洒天衢。老鹤侵晨语，穷猿入暮呼。转思临嵲屼，谁分久泥涂。柔橹轻帆下，青田丽水区。哀禽争叫啸，孤屿忽须臾。洵美东瓯地，由来谢客娱。诗篇留汗漫，旅食慰饥劬。强禁樽中酒，难凭肘后符。朋簪方克萃，礼法未应拘。生意窥笼鸟，流年过隙驹。笑看风土别，惊见物华徂。红绽官梅萼，青分枥马刍。深杯期夜酌，细菜出春厨。坐久亲孤烛，更深判百觚。远书劳日夜，归梦越江湖。正忆高堂在，知携两弟俱。屡空无长物，相视必长吁。菽水承颜好，辛盘令节须。艰难存病妇，灯火索邻逋。书籍愁捻卖，衣裳定有无。女长工剪綵，男大学投壶。倚著忧他日，沉吟愧壮夫。虞翻仍去越，张翰未归吴。讵有追风骠，恒随汎渚凫。达生兼止托，齐物任荣枯。述作安时论，莺花尽友于。莫将乡国泪，频洒阮公途。
江亭
作者：朱彝尊
朝代：清
体裁：五言绝句

杨柳官亭外，春来送客频。伤心车马地，泪尽复生尘。
江南好
作者：朱彝尊
朝代：清
体裁：词

江南好，旧事试重论。平底画船桃叶渡，小楼疏雨杏花村。何处不销魂。
江南好·同周青士过沈山子村居
作者：朱彝尊
朝代：清
体裁：词

三春暮，看竹到贫家。高树夕阳连古巷，小桥流水接平沙。把酒话桑麻。
江南好·咏燕
作者：朱彝尊
朝代：清
体裁：词

衔泥燕，最在美人家。尽日听弹无限曲，等閒飞上别枝花。一种逐风斜。
江南好·晓起商氏园亭
作者：朱彝尊
朝代：清
体裁：词

更五点，珠箔卷轻寒。金谷风光依旧在，红泥亭子赤阑干。迷路出花难。
江南好·过柯翰周书屋
作者：朱彝尊
朝代：清
体裁：词

披涧户，疏快颇宜人。家酝满瓶书满架，山花如绣草如茵。独坐一园春。
江城子·饮道山亭
作者：朱彝尊
朝代：清
体裁：词

城隅一径蹑层冥。坐孤亭，启疏棂。螺女江昏，风急鲤鱼腥。懊恼鹧鸪啼不住，烟雨外，荔支青。苍苔乍洗读遗铭。问山灵，几人经。换取深杯，石上挹湘醽。最好红山桥外月，先为我，出遥汀。
江城子·黄雀
作者：朱彝尊
朝代：清
体裁：词

江乡风物客中论，傍篱根，启柴门。剪剪西风，红稻倚斜曛。长记张罗秋九月，南马疃，北陶村。充庖俊味我思存，坐黄昏，引清樽。持比香橙，蒸栗色难分。凝想流匙真个滑，全不数，鸭馄饨。
江瑶柱
作者：朱彝尊
朝代：清
体裁：五言排律

异味传方域，嘉名注食经。连江谁布网，独漉忽登铏。递自三山速，风来五月腥。羚羊羸见角，蟙䘃敛同形。锐比盆花锸，圆同钿带鞓。探肠先去甲，刮膜止存丁。净洗膏犹沃，新烹火莫停。冰檐初挂铎，雪菌乍抽钉。白嚼河豚乳，红餐荔子厅。谁言分鼎足，试倚灶觚听。
江神子·题画竹
作者：朱彝尊
朝代：清
体裁：词

万条寒玉一溪烟。泛春泉。映秋天。曾忆湘妃、庙里雨中看。閒对数竿心自足，沧海上，白云间。
江行三首·其一
作者：朱彝尊
朝代：清
体裁：七言绝句

潮落江平宿富阳，船头新月下微霜。晓看乌臼红千树，树杪半山鸭脚黄。
江行三首·其三
作者：朱彝尊
朝代：清
体裁：七言绝句

环溪亭下水流东，野碓飞轮到面风。返景松岩红未敛，隔江人语漆林中。
江行三首·其二
作者：朱彝尊
朝代：清
体裁：七言绝句

绝壁苔纹鼠尾皴，滩光昼静白镕银。分明江上孤篷客，黄鹤山樵画里人。
池上编篱偶成二首·其一
作者：朱彝尊
朝代：清
体裁：七言律诗

槐沜茭池水一洼，好编六枳作篱笆。客来与乞平安竹，老去思栽顷刻花。农丈人唯知避俗，村夫子更懒移家。试添隔岸香茅屋，眼见南垞胜北垞。
池上编篱偶成二首·其二
作者：朱彝尊
朝代：清
体裁：七言律诗

清时特地许閒身，厎用湫嚣傍市尘。著录九经堪送老，拥书万卷不言贫。为农也解量晴雨，置酒浑忘是主宾。寄语岩栖谭给事，何妨近作耦耕人。
汪侍郎携仲子夜过二首·其一
作者：朱彝尊
朝代：清
体裁：五言律诗

解缆童儿塔，抽帆长水村。剧谈无夜禁，密坐觉冬温。雀鲊披绵重，鱼头漉酒浑。回思燕市饮，凋谢几人存。
汪侍郎携仲子夜过二首·其二
作者：朱彝尊
朝代：清
体裁：五言律诗

十载疏芳讯，崇朝去考堂。楚歌休懭悢，吴语自清狂。旧雨西窗在，空林朔吹长。阿戎飞动意，离席倒诗囊。
汪学使饷枫亭荔
作者：朱彝尊
朝代：清
体裁：五言律诗

香荔誇奇绝，枫亭古驿中。色虽殊挂绿，品已压轻红。一种生偏侧，千房味不同。重烦故人意，分减及衰翁。
汪舍人以丁娘子布见赠赋寄
作者：朱彝尊
朝代：清
体裁：古风

丁娘子，尔何人，织成细布光如银。舍人笥中刚一疋，赠我为衣禦冬日。感君恋恋情莫踰，重之不异貂襜䄖。携归量幅二尺阔，未数星纨与荃葛。晒却浑如飞瀑悬，看来只讶神云活。为想鸣梭傍碧窗，掺掺女手定无双。浣时应值湔裙水，漂处除非濯锦江。长安城中盛衣马，此物沉思六街寡。裁作轻衫春更宜，期君再醉天坛下。天坛三月踏青时，领边短鬓风吹丝。试寻油壁香车路，追逐红裈锦髻儿。
沁园春·乳
作者：朱彝尊
朝代：清
体裁：词

隐约兰胸，菽发初匀，脂凝暗香。似罗罗翠叶，新垂桐子；盈盈紫菂，乍擘莲房。窦小含泉，花翻露蒂，两两巫峰最断肠。添惆怅，有纤褂一抹，即是红墙。偷将碧玉形相，怪瓜字初分蓄意藏。把朱栏倚处，横分半截；琼箫吹彻，界住中央。量取刀圭，调成药裹，宁断娇儿不断郎。风流句，让屯田柳七，曾赋酥娘。
沁园春·掌
作者：朱彝尊
朝代：清
体裁：词

小小琼田，煖玉无尘，纹生细波。惯先调粉泽，两边齐传；未昏菱镜，一面频磨。鞋托真纤，指离偏远，水上湔裙著意搓。阑干拍，惹鸳鸯惊起，飞度风荷。樽前一握无多，纵燕燕身轻舞则那。任青红碧绿，挼成綵缕；裁缝熨贴，砑就香罗。冷露三霄，明珠几颗，除是仙人不让他。春来病，把芳心捧罢，百遍摩挲。
沁园春·李孔德出情人如玉别时所留指甲，索赋
作者：朱彝尊
朝代：清
体裁：词

并剪分时，逗向君前，春心暗惊。记银钉照处，曾挑锦字；碧云歌断，尚擘双橙。覆瓦弯环，层冰碾薄，只是中心最不平。相思苦，任抛残宝瑟，闲杀瑶筝。诗人惯惜倾城，怅三叠、阳关里程。把香囊系住，潜通叩叩；红丝解罢，低唤卿卿。猛省秦楼，纤纤指下，何得愁中却尽生。无眠夜，想麻姑搔背，一段风情。
沁园春·耳
作者：朱彝尊
朝代：清
体裁：词

玉琢芳根，麝月初弦，螺峰远侵。胜吴绡画了，微添朱晕；秦珰系却，密钉神针。粉拂频沾，香云带掠，钗凤珠垂冷不禁。盘龙镜，映玉台素手，影后斜临。小堂谁弄清琴。通一线灵犀直到心。惯春闲易倦，偷黏角枕；梦轻难续，翻恨莺吟。细马驮来，埃风生处，掩就纶巾未易寻。罗帏底，把无声私语，递向更深。
沁园春·肠
作者：朱彝尊
朝代：清
体裁：词

婹袅轻躯，能有几多，容万斛愁。惯悲衔腹内，相看脉脉；事来心上，一样悠悠。鸟道千盘，辘轳双绠，又类车轮转未休。萦方寸、穿锦梭暗掷，弱缕中抽。柔情曲似江流。怕易割、秋山懒上楼。况三朝三暮，巴猿峡口；一声一断，杜宇枝头。百结将离，九回犹剩，杯沃能胜酒力不。樽前曲，再休歌河满，泪落难收。
沁园春·肩
作者：朱彝尊
朝代：清
体裁：词

纨质停匀，比似陆郎，何曾暂离。被词人赋就，望中疑削；画工减尽，染处恒垂。篱弱才过，墙低乍及，结伴还从影后窥。缘红索，上秋千小立，恰并花枝。蝤蛴领下诃梨。剪云叶玲珑一半亏。记量成尺六，难增分寸；饮过三爵，易致斜敧。爱拍樽前，频扶倦里，细步惟应处处随。吟飞雪，怕玉楼生粟，拂袖遮伊。
沁园春·胆
作者：朱彝尊
朝代：清
体裁：词

蘖坞栀房，一点中池，生来易惊。笑金钗卜就，偏能断决；犀株镇后，才得和平。楼响登难，房空怯最，三斗除非借酒倾。芳名早，唤狗儿吹笛，伴取歌声。沉郁何事牵情。消不觉、人前太息轻。怕残灯枕外，帘旌蝙拂；幽期夜半，窗户鸡鸣。愁髓频寒，回肠易碎，长是心头苦暗并。天边月，纵团圞如镜，难照分明。
沁园春·背
作者：朱彝尊
朝代：清
体裁：词

意远态浓，珠压腰衱，冰肌最匀。盼新月堂前，殷勤匍伏；秋千架上，推递逡巡。见客遥来，和羞却走，翩若惊鸿望未真。踏青去，惹春游年少，目送香尘。催归潜理纨巾，怕汗浃、轻容拭更频。忆闲中指瓜，痒须爬惯；宵分姊妹，拥便情亲。每到嗔时，抛郎半枕，难啮猩红一点唇。堪憎甚，纵千呼万唤，未肯回身。
沁园春·膝
作者：朱彝尊
朝代：清
体裁：词

纤骨亭亭，穷裤轻笼，长裾半悬。讶流黄织惯，频掀综底；小车容却，每触帘边。手抱无聊，心慵易软，拜起须扶态更妍。留仙皱，见胜常道罢，小立依然。试令蹈节歌筵，翘一足、长同沙鹭拳。把春衣卸尽，有时蔽锦；寒衾架处，恨未添绵。醉里便姗，娇时孊密，随意夭斜坐簸钱。教郎坐，放阿侯学步，俯视齐肩。
沁园春·臂
作者：朱彝尊
朝代：清
体裁：词

胜母陀罗，八万四千，非耶是耶。效蹋摇娘曲，联时宛转；胡腾儿舞，旋了交加。拍案霓裳，张同凤翅，攘处拖环急鼓挝。呼同坐，把双肩微竦，侧倚琵琶。曲栏凭晚凉些。添罗袖、才令一半遮。更泥他沽洒，卸金跳脱；教伊展画，替玉鸦叉。待枕先舒，将盟暗啮，宜印绸缪小字斜。临当别，捣花房蜥蜴，重系红纱。
沁园春·送叶元礼之真州
作者：朱彝尊
朝代：清
体裁：词

游子何之，迤逦雷塘，二十四桥。正梅花如雪，烟笼寒水，垂杨拂地，雨涨春条。江左文章，竹西歌吹，丽句争传胜六朝。褰帘处，报玉骢到也，红袖齐招。当年瓜步停桡。有桃叶桃根送晚潮。怅荆云隔浦，难邀梦雨，秦楼按曲，曾听吹箫。旧事堪寻，长笺得寄，便欲从君访翠翘。沉吟久，怕重来不见，见又魂消。
沁园春·送曹子顾学士还南溪
作者：朱彝尊
朝代：清
体裁：词

草堂去来，有桥有船，有莼有鱼。又不劳朝谒，趣侔江海，纵心放志，丈室安居。明月清风，绣床锦野，秋水浮阶溜决渠。人来去，问家何所有，吾亦无馀。夜归读古人书，一日日、钞诗付小胥。任头生白发，物兮无累，歌齐曲韵，道著清虚。松桂为邻，烟霞问讯，声利从来解破除。鸬鹚杓，傥有人送否，每驻行车。
沁园春·额
作者：朱彝尊
朝代：清
体裁：词

镜槛初开，宜对粉题，休笼紫纶。记折花共剧，兰云才覆，涂妆伊始，翠钿曾安。惯叠纤罗，微嫌短发，手袅红丝著意删。犀梳敛护，貂茸一剪，阁住轻寒。日斜倚小门阑。但端正、窥人莫便还。见障羞月扇，低时半露，吹愁梅瓣，点处成斑。素柰看匀，小蝉比并，料是诗人想像间。蜂黄浅，爱夕阳无限，映取遥山。
沁园春·鼻
作者：朱彝尊
朝代：清
体裁：词

滴粉堆成，黄点轻粘，运斤可能。见窥帘乍露，斜侵短烛；挑鬟欲遍，易近圆冰。爱嗅青梅，慵填香枣，扶下千秋喘未胜。闲中座，试微嘘素指，暗验钩绳。荷风水槛长凭。盼消息、郎归嚏定曾。伴谢公游去，联吟或拥；徐妃妆后，半面须縆。泪泫低分，汗融先拭，红袖遮来媚转增。凝神久，想新停月脉，旋抱飞蝇。
沁园春·齿
作者：朱彝尊
朝代：清
体裁：词

文贝编成，密锁华池，悬浆易沾。爱兰汤乍嗽，含朱愈莹；瓠犀难拟，排玉还铦。刺绣花匀，缝衣结扣，持截馀丝不用添。芳津咽，对青梅一点，软却慵拈。早鸦啼遍前檐。悄叩罢、潜将心事占。见轻尘动处，歌时定启；愁眉展后，龋惯休嫌。忍病先寒，因娇或噤，伫想频衔素指纤。相思字，漫沉吟齧笔，退了毫尖。
沈上舍南还诗以送之
作者：朱彝尊
朝代：清
体裁：古风

有客辞我行，席帽白罗祫。自言不得意，归当荷松锸。小园柘湖漘，流水似清霅。离黄舞花梢，静绿照帘柙。青苍风筠竿，紫茜露药甲。都篮茶具列，月波酒槽压。恒许二仲寻，宁嫌三径狭。年丰虾蚬贱，市远渔樵洽。棹歌夜尚闻，香稻晓仍锸。暇便操土风，先民有遗劄。乐郊续私语，雅制洵不乏。忆昨担簦来，燕台雪飞恰。高咏箧中诗，得句奇且法。灯火拥上元，酒人齐赏狎。阳春讵寡和，轰饮恣深呷。雅材一百五，珠槃藉尔歃。骈词妙徐庾，经义析邹夹。谓当抟扶摇，青云在俄霎。岂意威凤姿，先鸣让鹎鵊。新霜危叶堕，远渚羁鸿唼。别筵逾九日，寒水响五闸。竹节鞭乍持，萸房鬓犹插。倦游怜归人，有若剑离匣。改岁誓言旋，比邻数鹅鸭。
沈烈女诗
作者：朱彝尊
朝代：清
体裁：古风

吴趋沈氏女，许嫁黄小同。墨车虽未迎，媒妁言已通。黄童抱羸疾，十九年命终。沈女得凶问，泪落如泉江。布总箭笄髽，丧服治衣工。上楼不下楼，憔悴绵春冬。含辛桂枝蠹，食苦蓼叶虫。父母劝之嫁，女恚经楼中。须臾救复活，自誓永不双。独居三十年，兵革俄乘墉。全家尽逃匿，女仍守楼窗。结我裳与衣，辍彼飧与饔。一笑归黄垆，之死何从容。层层虎丘塔，下临松柏桐。两家谋合葬，龟筮咸相从。小字书新铭，白石沙磨砻。双飞化蝴蝶，并蒂生芙蓉。春水鸭头绿，秋草鸡冠红。花船恣来往，爱泊山西东。吾愿游冶女，视此马鬣封。
沈詹尹崔少詹招同汤侍读施侍讲潘检讨饮限灯字
作者：朱彝尊
朝代：清
体裁：七言律诗

九月秋阳气尚蒸，晚来欲雨薄寒增。黄花插帽经三宿，白苧裁衣试几层。小鸟飞翻檐外树，微风升降酒边灯。相期偶值趋朝暇，起问鼕鼕鼓未曾。
沈霖据石图
作者：朱彝尊
朝代：清
体裁：七言律诗

差山高士隐织帘，千金一致医方兼。餐花黑蛱蝶衣润，丸药碧梧桐子黏。无弦之琴石上卧，有洌者水沙中潜。张生传写陆生赞，题罢玉蟾蜍泪沾。
沉醉东风
作者：朱彝尊
朝代：清
体裁：曲

香茅屋、青枫树厎，小蓬门、红板桥西。虽无蔗芋田，也有桑麻地。野蔷薇、结个笆篱，更添种、山茶绿萼梅，这便是、先生锦里。
沉醉东风·题周编修渔隐图
作者：朱彝尊
朝代：清
体裁：曲

橛头船茶垆酒盏，藕苗衣笋笠筠竿。捞虾柳树阴，放鸭芦花岸，画图中尽自消閒。纵使君恩未许还，终不学铺眉苦眼。
沙塞子
作者：朱彝尊
朝代：清
体裁：词

白头无赖到西泠。浮小艇、爱问南屏。依旧是、风荷十里，浴鸟沙汀。酒徒一半已凋零。重过处、酒幔犹青。有多少、酒垆旧事，诉与谁听。
沙溪铺纪所见
作者：朱彝尊
朝代：清
体裁：七言绝句

十丈棕绳夜截流，朝来渔子掌中收。不知方法何从得，三寸白鱼齐上钩。
河传·听莺
作者：朱彝尊
朝代：清
体裁：词

花片。深浅。半山晴。落月殷勤早莺。楚歌吴语娇不成。多情。时时听一声。偶值门开暂相逐。声断续。过尽重重屋。临高台。重徘徊。酌来。留君醉一杯。
河传·送米紫来入燕
作者：朱彝尊
朝代：清

南陌，归客，紫骝骄。水驿山椒，路遥，落花如雨烟外飘。河桥，折残杨柳条。别酒西堂官烛短，红玉碗，醉也休辞满。漏声催，且徘徊，一杯，劝君更一杯。
河传·题谭天水小像，即送其如闽
作者：朱彝尊
朝代：清
体裁：词

岭外，倾盖，日招寻。一别愁深至今。木棉花底榕树阴，独吟，江潭憔悴心。忽漫相逢燕市酒。嗟未久，万里仍分手。度吴关，到闽山。艰难，知他别后颜。
河渎神·大孤山神祠
作者：朱彝尊
朝代：清
体裁：词

川上晚萧萧。楚地连山寂寥。女萝山鬼语相邀。青山暮暮朝朝。樵子罛师几家住。鸳鸯一处两处。潮至浔阳回去。风凄凄子夜雨。
河渎神·妒女祠
作者：朱彝尊
朝代：清
体裁：词

山木女郎祠。西路翩翩去时。綵幡新剪绿杨丝。槐花点散罘罳。练带平铺吹不起。漠漠黄花覆水。绣领任垂蓬髻。含情咫尺千里。
河渎神·长水三姑庙
作者：朱彝尊
朝代：清
体裁：词

花下蝶微飘。江皋绿草迢迢。一渠春水赤阑桥。空馀泪滴寒潮。野庙向江春寂寂。清川永路何极。望尽青山独立。红桃处处春色。
河渎神·雨度石湖
作者：朱彝尊
朝代：清
体裁：词

漠漠复霏霏。杨花暮雨沾衣。雨凉频见鹭鸶飞。采莲艇子撑归。岚翠暗来空觉润。鸟向平芜远近。绿倒红飘欲尽。伤心朝恨暮恨。
河豚歌
作者：朱彝尊
朝代：清
体裁：古风

天津之水连北溟，七十二沽漩回汀。渔师乘春漾极浦，䑰䑠叶叶轻于萍。河豚此时举网得，活东小大同赋形。卖不直钱弃可惜，堆置更比凡鱼腥。南人见之莞尔笑，是物足胜通侯鲭。苇蒲束取十百辈，马驮车载兼手拎。晨兴主人食指动，忽睹两缚陈吾庭。客来疾呼莫莫莫，亟当投卑烦丁宁。食熊者肥食蛙瘦，豆令人重榆则瞑。彼犹无伤此独甚，犯之不异冲铃钉。主人语客且安坐，吾言物理君试听。人生一死各有候，韭英枣华木叶零。即如饮啄亦分定，鼎腹岂必坚关扃。虽云甘脆腐肠药，不闻茹藿长延龄。兹鱼信毒种乃别，膢朐有法食有经。或如燕子尾涏涏，或如束带腰黄鞓。今之馈者皆不尔，安用荷锸薶丘冥。抉精刮膜漉出血，如鳖去丑鱼乙丁。磨刀霍霍切作片，井华水沃双铜瓶。姜芽调辛橄榄榨，荻笋抽白蒌蒿青。日长风和灶觚净，纤尘不到晴窗棂。重罗之面生酱和，凝视滓汁仍清泠。吾生年命匪在卯，奚为舌缩箸蠲停。西施乳滑恣教齧，索郎酒酽未愿醒。入唇美味纵快意，累客坐久心方宁。起看墙东杏花放，横参七点昏中星。
油纸扇
作者：朱彝尊
朝代：清
体裁：五言律诗

本自钱唐制，犹存蜀府名。虽殊白羽洁，却比素纨轻。蓬勃尘难污，清凉风易生。翻嗤王内史，题字费真行。
治平寺
作者：朱彝尊
朝代：清
体裁：五言律诗

招提下山路，一径转回塘。塔影开初地，钟声落上方。阴崖深树绿，斜日乱峰黄。湖上扁舟兴，沉吟意不忘。
法酒
作者：朱彝尊
朝代：清
体裁：五言律诗

敕自宫门下，香从内库来。绿瓷双瓮满，黄纸一封开。灯火将除夜，屠苏最后杯。沉吟主恩重，入手且先催。
泰安道中晓雾
作者：朱彝尊
朝代：清
体裁：五言律诗

苦雾滴成雨，平林翳作峰。不知岩际寺，恰送马头钟。汶水已争渡，泰山犹未逢。忽惊初日跃，远近碧芙蓉。
泷中吟
作者：朱彝尊
朝代：清
体裁：古风

泷中行，不知远。雨初消，云乍卷。药苗长，蒲叶短，一夫牵船九折坂。缆逾急，舟逾缓。前峰合，后峰开。一曲转，一曲回。密树重重暗，飞泉处处来。人家三五居，泷里半是樵夫半渔子。叉白鱼，捕乌鬼，钓车钓轮满沙觜。黄白花开照泷水，未必他乡能有此。泷中吟，子歌不足我嗣音。
洞仙歌
作者：朱彝尊
朝代：清
体裁：词

三竿日出，爱调妆人近。凫藻熏炉正香润。看樱桃小注，桂叶轻描，图画里只少耳边朱晕。金簪二寸短，留结殷勤，铸就偏名有谁认。便与夺鸾篦，锦髻梳成，笑犹是，少年风韵。正不在相逢合欢频，许并坐双行，也都情分。
洞仙歌
作者：朱彝尊
朝代：清
体裁：词

隔年芳信，要同衾元夕。比及归时小寒食。怅鸭头船返，桃叶江空，端可惜误了兰期初七。易求无价宝，惟有佳人，绝世倾城再难得。薄命果生成，小字亲题，认点点泪痕犹裛。怪十样蛮笺旧曾贻，祗一纸私书，更无消息。
洞仙歌
作者：朱彝尊
朝代：清

韶光最好，甚眉峰长聚。相劝乘船漾南浦。盼海棠簪后插到荼蘼，同梦里又是楝花风雨。桥东芳草岸，胜乐游原，勾队争看小蛮舞。雀舫曳疏帘，蛛网浮杯，但日日鸾箫吹度。听唱遍青春蓦山溪，待拆了歌台，放伊归去。
洞仙歌·三竿日出
作者：朱彝尊
朝代：清

三竿日出，爱调妆人近。凫藻熏炉正香润。看樱桃小注，桂叶轻描。图画里只少耳边朱晕。金簪二寸短，留结殷勤，铸就偏名有谁认。便与夺鸾篦，锦髻梳成，笑犹是，少年风韵。正不在相逢合欢频，许并坐双行，也都情分。
洞仙歌·东风几日
作者：朱彝尊
朝代：清

东风几日，觉寒犹甚。纤手偷携笑齐禁。对初三微月，重到团栾，铺地水处处袜罗凉浸。周郎三爵后，顾曲无心，争忍厌厌夜深饮。只合并头眠，有限春宵，切莫负暖香鸳锦。最难得，相逢上元时，且过了收灯，放船由恁。
洞仙歌·书床镜槛
作者：朱彝尊
朝代：清

书床镜槛，记相连斜桷。惯见修蛾远山学。倩青腰受简，素女开图，才凝盼，一线灵犀先觉。新来窥宋玉，不用登墙，近在蛛丝画屏角。见了乍惊回，点屐声频，分明睹翠帷低擢。旋手揭，流苏近前看，又何处迷藏，者般难捉。
洞仙歌·仲冬二七
作者：朱彝尊
朝代：清

仲冬二七，算良期须果。若再沉吟甚时可。况熏炉渐冷，窗烛都灰，难道又各自抱衾闲坐。银湾桥已就，冉冉行云，明月怀中半霄堕，归去忒匆匆，软语丁宁，第一怕，袜罗尘涴。料消息青鸾定应知，也莫说今番，不曾真个。
洞仙歌·佳期四五
作者：朱彝尊
朝代：清

佳期四五，问黄昏来否。说与低帷月明后。怕重门不锁，仙犬窥人，愁未稳花影匆匆分手。鸡缸三两盏，力薄春醪，何事卿卿便中酒，翻唤养娘眠，底事谁知，灯一点尚悬红豆。恨咫尺绳河隔三桥，全不管黄姑，夜深来又。
洞仙歌·别离改月
作者：朱彝尊
朝代：清

别离改月，便恹恹成病。镇日相思梦难醒。唤连船渡口，晚饭芦中，相见了不用药炉丹鼎。双银莲叶盏，满贮椒花，同向灯前醉司命。昵枕未三更，兰夜如年，奈犹憾乱鸦初景。起折赠黄梅镜奁边，但流睇无言，断魂谁省。
洞仙歌·合昏
作者：朱彝尊
朝代：清
体裁：词

翠阴如幄，缀青囊无数。曾记开时未重午。伴荷风榴火，结实千房，蠲忿处、犹自朝朝暮暮。满庭香不散，持比红绵，剪破同功茧千缕。爱微风欹侧，淡月惺忪。酒初醒、夜深微雨。便晨光、朦胧小窗晴，试护取同心，不教轻吐。
洞仙歌·吴江晓发
作者：朱彝尊
朝代：清

澄湖淡月，响渔榔无数。一霎通波拨柔橹。过垂虹亭畔，语鸭桥边，离根绽点点牵牛花吐。红楼思此际，谢女檀郎，几处残灯在窗户。随分且奇眠，枕上吴歌，声未了梦轻重作。也尽胜鞭丝乱山中，听风铎郎当，马头冲雾。
洞仙歌·城头画角
作者：朱彝尊
朝代：清

城头画角，报横江舻舳。催上扁舟五湖曲。怪刍尼噪罢，蟢子飞来，重携手也算天从人欲。红墙开窔奥，转入回廊，小小窗纱拓金屋。随意楚台云，抱玉挨香。冰雪净素肌新浴。便归触帘旌侍儿醒，只认是新凉，拂檐蝙蝠。
洞仙歌·崔微风貌
作者：朱彝尊
朝代：清

崔微风貌，信十分姚冶。八尺吴绡问谁借。悔丹青不学，杀粉调铅，呈花面输与画工传写。乘闲思挂壁，分付装池，卷处香生一囊麝。自化彩云飞，虫网蜗涎，又谁对芳容播喏。尽沉水烟浓向伊熏，觊万一真真，夜深来也。
洞仙歌·明湖碧浪
作者：朱彝尊
朝代：清

明湖碧浪，枉枉帆寻遍。咫尺仙源路非远，讶杜兰香去，已隔多时，又谁料佳约三年还践。纤腰无一把，飞入怀中，明月重窥旧面。归去怯孤眠，镜鹊晨开，云鬓掠小唇徐染。偏走向侬前道胜常，浑不似西窗，夜来曾见。
洞仙歌·橄榄
作者：朱彝尊
朝代：清
体裁：词

南枝青子，架唐梯难剪。试洒红盐褪都遍。笑燕姬就酒，历口浆酸。眉峰聚、又早芳津频咽。河豚春正美，荻笋蒌蒿，和就香羹尽人劝。更忆夜阑时，配取茗柯，消残醉、满倾坛盏。看怀核、儿童真娇痴，爱插向兰膏，烛花齐飐。
洞仙歌·津亭回首
作者：朱彝尊
朝代：清
体裁：词

津亭回首，望高城天远，何况城中玉人面。数邮签万里，岭路千重，行不得，懊恼鹧鸪啼遍。郁孤台畔水，解送归人，三板轻船疾如箭。指点莫愁村，树下门前，怪别后双蛾较浅。若不是，临风暗相思，肯犹把留题，旧时团扇。
洞仙歌·花糕九日
作者：朱彝尊
朝代：清

花糕九日，缀蛮王狮子。圆菊金铃鬓边媚。向闲房密约，三五须来，也不用青雀先期飞至。恩深容易怨，释怨成欢，浓笑怀中露深意，得个五湖船，雉妇渔师，算随处可称乡思。笑恁若伊借人看，留市上金钱，尽赢家计。
洞仙歌·苹洲小棹
作者：朱彝尊
朝代：清

苹洲小棹，约兜娘相共。岂意钱塘片帆送。逢故人江上，一路看山，宁料我过了恶泼灵洞。东瓯城下泊，孤屿中流，明月秋潮夜来涌。此际最消凝，苦忆西楼，想帘底玉钩亲控。舍旧枕珊瑚更谁知，有泪雨烘干，万千愁梦。
洞仙歌·萧郎归也
作者：朱彝尊
朝代：清

萧郎归也，又烧灯时节。白马重嘶画桥雪。早青绫幛外，含笑相迎，花枝好绣上春衫谁襭。十三行小字，写与临摹，几日看来便无别。排闷偶题诗，玉镜台前，浑不省窃香人窃。待和了封题寄还伊，怕密驿沉浮，见时低说。
洞仙歌·行舟已发
作者：朱彝尊
朝代：清

行舟已发，又经旬调笑。不算匆匆别离了。奈飞龙骨出，束竹肠攒，月额雨持比泪珠差少。罗囊针管就，络以朱绳，淡墨疏花折枝袅。中有锦笺书，密嘱归期，道莫忘翠楼烟杪。枉姑负，刘郎此重来，恋小洞春香，尚馀细草。
洞仙歌·谢娘春晓
作者：朱彝尊
朝代：清
体裁：词

谢娘春晓，借贫家螺黛。须拗花枝与伊戴。傍妆台，见了已慰相思。原不分，云母船窗同载。丛祠灯火下，暗祝心期，众里分明并侬拜。尽说比肩人，目送登舻，香渐辣晚风罗带。信柔橹，呕哑拨鱼衣，分燕尾溪流，赤栏桥外。
洞仙歌·送陈康侯入楚
作者：朱彝尊
朝代：清
体裁：词

雪晴池馆，怅离筵难又。输与游人闹烟九。忆横汾策马，通潞挐舟，都不似、此度匆匆分手。遥山何限隔，行尽穷沙，盼到青青武昌柳。后夜苦怀人，一纸相思，报碣石、轻鸿能否。算耆旧、襄阳未应稀，知汉上题襟，共谁樽酒。
洞仙歌·隔年芳信
作者：朱彝尊
朝代：清

隔年芳信，要同衾元夕。比及归时小寒食。怅鸭头船返，桃叶江空，端可惜误了兰期初七。易求无价宝，惟有佳人，绝世倾城再难得。薄命果生成，小字亲题，认点点泪痕犹裛。怪十样蛮笺旧曾贻，只一纸私书，更无消息。
洞仙歌·韶光最好
作者：朱彝尊
朝代：清

韶光最好，甚眉峰长聚。
相劝乘船漾南浦。
盼海棠簪后插到茶蘼，同梦里又是楝花风雨。
桥东芳草岸，胜乐游原，勾队争看小蛮舞。
雀舫曳疏帘，蛛网浮杯，但日日鸾箫吹度。
听唱遍青春蓦山溪，待拆了歌台，放伊归去。
洞霄宫题壁
作者：朱彝尊
朝代：清
体裁：七言绝句

天柱峰高倚晚晴，琳宫消歇断碑横。砂床竹下搜难得，卧听山禽捣药声。
浈阳峡
作者：朱彝尊
朝代：清

吴山多逶迤，粤山独崭嵓。壁立千仞余，洞壑俯穹嵌。子午见日月，朝夕鸣松杉。天风一以至，萧瑟吹江帆。悬崖答长啸，空翠湿征衫。侧闻飞仙度，远见浮云衔。何当斸灵药，坐惜无长镵。
浈阳峡
作者：朱彝尊
朝代：清
体裁：古风

吴山多逶迤，粤山独崭嵓。壁立千仞馀，洞壑俯穹嵌。子午见日月，朝夕鸣松杉。天风一以至，萧瑟吹江帆。悬崖答长啸，空翠湿征衫。侧闻飞仙度，远见浮云衔。何当斸灵药，坐惜无长镵。
济南除夕
作者：朱彝尊
朝代：清
体裁：五言律诗

五载论除夕，依然滞异乡。逃名成白发，归计复青阳。枥马喧何事，灯花喜太忙。故园遗弟妹，相忆或停觞。
浣溪沙
作者：朱彝尊
朝代：清
体裁：词

七泽三湘道路重，纤腰来自楚王宫。玉簪无力鬓云松。妙舞定过张静婉，小名未记陆龟蒙。恼人临别始相逢。
浣溪沙
作者：朱彝尊
朝代：清

桑叶阴阴浅水湾，更无人处竹回环。飞来一片望夫山。劝客且留今日住，催归深悔那时还。断肠朝雨赋阳关。
浣溪沙
作者：朱彝尊
朝代：清
体裁：词

艇子迎来月未斜，风前细语拓窗纱，博山麝火夜初加。惊蛱蝶飞犹护粉，野鸳鸯浴惯寻花，西施网住越人家。
浣溪沙·入九仙山
作者：朱彝尊
朝代：清
体裁：词

太乙仙人去不还，犹存灵迹待人攀，双台相对袅烟鬓。乱石两崖林际鸟，夕阳无数马头山，不知身在白云间。
浣溪沙·同前
作者：朱彝尊
朝代：清
体裁：词

十二层楼敞画檐。偶然楼上卷珠帘。金炉檀炷冷慵添。小院回廊春寂寂，朱栏芳草绿纤纤。年年三月病恹恹。
浣溪沙·同柯寓匏春望
作者：朱彝尊
朝代：清
体裁：词

烟柳风丝拂岸斜。远山终日送馀露。碧池新涨浴娇鸦。阆苑有书多附鹤，春城无处不飞花。马啼今去入谁家。
浣溪沙·夜泊无锡闻邻舟歌者
作者：朱彝尊
朝代：清
体裁：词

云鬓新梳薄似蝉。江头暂驻木兰船。水寒烟澹落花前。五夜清歌敲玉树，一双纤手语香弦。坐来虽近远于天。
浣溪沙·天津道中
作者：朱彝尊
朝代：清
体裁：词

海燕西飞白日斜。津桥春水浸红霞。鵁鶄鸂鶒满晴沙。树色到京三百里，柳条垂岸一千家。棹声烟里独呕哑。
浣溪沙·小孤山
作者：朱彝尊
朝代：清
体裁：词

四面无尘辍棹过。秋来江静镜新磨。碧云高髻绾婆娑。深洞长松何所有，晓烟清露暗相和。白银盘里一青螺。
浣溪沙·山塘夜泊
作者：朱彝尊
朝代：清
体裁：词

月挂西弓蔼蔼明。春风倚棹阖闾城。酒旗歌扇正相迎。碧幌青灯风艳艳，紫槽红拨夜丁丁。一更更尽到三更。
浣溪沙·惜别
作者：朱彝尊
朝代：清
体裁：词

惜别愁窥玉女窗。遥知不语泪双双。绮罗分处下秋江。暮雨自归山悄悄，残灯无燄影幢幢。仍斟昨夜未开缸。
浣溪沙·早春寄酬徐庾清
作者：朱彝尊
朝代：清
体裁：词

细菜辛盘算别筵，匆匆一曲琵琶仙，满湖春雨鸭头船。旧侣酒边添几个，羁愁天末动经年，梅花应绽小窗前。
浣溪沙·春闺
作者：朱彝尊
朝代：清
体裁：词

出意挑鬟一尺长。巧匀轻黛约残妆。黄昏独自立重廊。蜡照半笼金翡翠，罗裙宜著绣鸳鸯。不因风起也闻香。
浣溪沙·虎丘
作者：朱彝尊
朝代：清
体裁：词

高阁晴轩对一峰。泊舟微径度深松。水天春暗暮云浓。歌酒家家花处处，罗衫叶叶绣重重。一杯可易得相逢。
浣溪沙·西湖早春
作者：朱彝尊
朝代：清
体裁：词

雪带东风洗画屏。便教莺语太丁宁。看花多上水心亭。隔岸春云邀翰墨，傍檐烟雨湿岩扃。瓦瓯斟酒暮山青。
浣溪沙·郊游联句
作者：朱彝尊
朝代：清
体裁：词

出郭寻春春已阑，东风吹面不成寒。青村几曲到西山。并马未须愁路远，看花且莫放杯闲，人生别易会常难。
消息·度雁门关
作者：朱彝尊
朝代：清

千里重关，凭谁踏遍，雁衔芦处？乱水滹沱，层霄冰雪，鸟道连勾注。画角吹愁，黄沙拂面，犹有行人来去。问长涂斜阳瘦马，又穿入，离亭树。猿臂将军，鸦见节度，说尽英雄难据。窃国真王，论功醉尉，世事都如许！有限春衣，无多山店，酹酒徒成虚语！垂杨老，东风不管，寸丝烟絮。
消息·辛亥扬州除夕
作者：朱彝尊
朝代：清
体裁：词

除日他乡，八年于外，依旧羁旅。老去慵歌，愁来易醉，白发空千缕。盘椒颂罢，林鸦散后，灯火扬州无数。纵相携、宾朋守岁，谁喜愁人同语。炉灰拨尽，遥怜今夜，定有无眠儿女。牛税难输，邻通共索，转怅归期误。芦帘纸阁，甲衣山屐，准拟春船先去。漏声催、才成乡梦，又打窗语。
淀湖陈氏书斋观吴仲圭为陶九成画竹居图册
作者：朱彝尊
朝代：清
体裁：古风

吾乡梅花衲，画竹如箭稿。但留烟雨丛，不必定娟好。一叟南村来，林泉互幽讨。为写径尺图，篱落皆意造。两书至正年，其体近章草。题句十一翁，一一尽遗老。我友淀湖漘，竹居等邻保。真迹储箧中，启示藉文缫。孟夏风始薰，新篁小亭抱。髣髴秋声闻，可以除热恼。
淮南感事
作者：朱彝尊
朝代：清
体裁：七言律诗

城楼高见碧湖悬，淮堰将倾近百年。比岁凶荒耕未得，向来修筑计谁先。预愁四渎江河合，直恐三吴财赋捐。开济何人输上策，升虚急诵楚宫篇。
淮阴城下作
作者：朱彝尊
朝代：清
体裁：五言绝句

岸柳行将遍，郊扉日渐昏。淮阴十万户，谁解饭王孙。
添声杨柳枝·会稽春游
作者：朱彝尊
朝代：清
体裁：词

渠柳条长水而齐。燕衔泥。花潭竹屿傍幽蹊。草萋萋。油壁车轻苏小小。向君笑。玉壶春酒正堪携。若邪溪。